
A_UG  USTISS  I M i ac  Potentissimi  FRIDERICI 
AUGUSTI,  Saxonum  R. e g i s Serenissimi,  Pa- 
tris Patriae  Optimi  sapientia , clementia , liberali- 
tate  curaque  publicae  salutis  vere  paterna,  nec  non  Viro- 
rum Excellentissimorum  et  Illustrissimorum, 
qui  Piegi  Nostro  a Consiliis  sunt , et  rebus  civili- 
bus aeque  ac  litteris  sapientia  et  auctoritate  prospiciunt, 
indefessis  et  saluberrimis  studiis  contigit,  ut  Collegium 
medico  - chirurgic u m , quod  per  septem  fere  decennia 
Dresdae  floruit,  temporum  vero  iniuriis  bellique  atrccis- 
simi  crudelitate  turbatum,  ex  antiqua  sede  expulsum  et 
per  plures  menses  omnino  fere  abolitum  erat,  non  solum- 
modo sit  instauratum,  sed  maiori  dignitate  ornatum,  splen- 
dore eximio  collustratum , et  nomine  Academiae  chi- 
rurgico-medicae  condecoratum  reflorescere  iam  coe- 
perit. 

Nunquam  quidem  desiit  Rex  Noster  M a gnani- 
mus  collegium  illud  summo  favore  alere  et  amplificare;  et 
quaecunque  inde  ab  anno  octogesimo  saeculi  praeterlapsi 
ad  illud  emendandum  fieri  iussit,  satis  declararunt,  quid 


4 


Ipse  cupiat,  quamque  sapienter  bonis  institutis  prospiciat. 
Attamen  et  litterarum  per  singulos  annos  progressus,  et 
saeculi  ad  iustiorem  scientiae  subtilitatem  tendentis  cultura 
plura  adhuc  requirebat,  quae  cum  ad  rectam  et  solidam  iu- 
venum  instructionem,  tum  ad  chirurgicarum  medicarum- 
que disciplinarum  accuratiorem  indagationem  et  emenda- 
tionem necessaria  essent.  Horum  omnium  nihil  deesse  vo- 
luit Stator  academiae  nostrae  Munificentissimus: 
sive  enim  iustum  magistrorum  numerum,  sive  apparatum 
varium  publicis  usibus  destinatum,  sive  alia  quaecunque 
ornamenta  requiras : cuncta  tam  provide  ac  liberaliter  Ilee 
suppeditavit,  ut  academiam  nostram  sapienter  instructam, 

, * i ' / ' 

firmoque  fundamento  constitutam  esse  grato  animo  laete- 
mur , Divina  que  Providentia  freti  scholae  novae, 
a Piege  pio,  sapiente  et  benigno  conditae,  bona 
quaeque,  felicissima  tempora  longissimamque  aetatem  certa 
cum  spe  praesagiamus. 

Ante  omnia  enim  Fvex  Serenissimus  id  curans, 
ut  ad  varias  et  amplas  chirurgicas  et  medicas  disciplinas 
docendas  praesto  essent  viri,  quibus  idonea  et  solers  iuve- 
num  litteras  medicas  colentium  institutio  praecipue  curae 
cordique  sit;  novem  professores  in  hac  academia  constituit. 
Deinde  ne  deesset  apparatus  ad  instruendos  discipulos  ne- 
cessarius, bene  Idem  prospexit:  patent  enim  regiae  col- 
lectiones ad  explicandam  historiam  naturalem  et  physicam; 
patent  bibliothecae  et  publica  regia  enque  splendidissima  et 


privata  Collegii  Sanitatis:  adest  in  aedibus  academiae 
reliqua  supellex  ad  accuratam  institutionem  necessaria: 
tlieatrum  anatomicum,  collectio  praeparatorum  anatomi- 
corum, laboratorium  chemicum,  collectio  medicamento- 
rum, instrumentarium  chirurgicum,  adsunt  instituta  cli- 
nica medica,  chirurgica,  obstetricia;  mox  quoque  in  ae- 
dium academicarum  vicinia  hortus  efflorescet  tam  ad  stu- 
dium botanicum  promovendum,  quam  ad  aegrotorum  re- 
stitutionem destinatus.  Praeterea  nunc  iam  plures  horti 
patent;  quumque  Flora  copiosa,  campos  amoenissimos  or- 
nans, botanici  studii  amicis  largam  praebeat  messem:  tum 
illis,  quos  mineralogia  praecipue  allicit,  locupletissimae 
collectiones  regiae,  quae  Dresdae  et  Fribergae  asservantur, 
montesque  Dresdam  inter  et  Fribergam,  lapides  ac  metalla 
scrutandi,  amplam  afferunt  opportunitatem*  Schola  vero 
artis  veterinariae  in  posterum  nostra  cum  academia  con- 
iuncta  efficietur,  ut  haec  universum,  quem  occupat  ars  sa- 
lutaris, campum  amplectatur.  Ut  denique  formae  externae 
decor  internus  respondeat,  leges  praescripsit  1\ex  cle- 
mentissimus,  quibus  et  mores  et  studia  ad  eum  finem 
regantur,  quem  in  condenda  hac  academia  Sibi  proposuit 
Pater  Patriae  Optimus. 

Est  quippe  Regis  Serenissimi,  magno  animo 
quaecunque  ad  civium  culturam  spectant  adiuvantis,  et 
facto  dictum  illud  Platonis  probantis : recta m a d o - 
lescentiae  institutionem  publicorum  officio- 


rum  gravissimum  esse,  quo  sublato  ingens  ca- 
piat respublica  detrimentum,  est  Eius  voluntas, 
ut  in  illa  academia  medici  ac  chirurgi  formentur,  tirones 
igitur  elementis  medicinae  ac  chirurgiae  imbuantur,  omni- 
busque  iustae  institutionis  adminiculis  adiuventur;  pro- 
vectiores vero  in  anatomia , medicina , chirurgia  et  arte  ob- 
stetricia usu  exerceantur,  Voluit  quoque  Princeps  Se- 
renissimus aegrotis  et  gravidis  in  institutis  clinicis  asy- 
lum aperire,  quo  omni  humanitatis  officio  sublevabuntur. 
Societati  denique  naturae  scrutatorum  opportunitatem  pa- 
ravit, experimentis,  observationibus,  veterum  et  recen- 
tiorum  opinionum  ponderatione  physices  artisque' salutaris 
promovere  progressus.  Sic  Pater  Patriae  Ottimus 
novum  civibus  dedit  clementiae  b eni  g nit  ati  s que 
Suae  documentum,  et  monumentum  in  futura  saecula 
duraturum  posuit  aere  saxoque  perennius;  ea  enim  tan- 
tummodo haud  sunt  interitura,  quae  ad  immortalis 
animi  culturam  conferunt. 

Nunc  vero,  cum  omnia  in  academiae  aedibus  ita  pa- 
rata sint,  ut  labores  sine  omni  impedimento  peragi  possint, 
academiae  Senatus  sanctissimo  gratissimoque  officio 
defungendum  sibi  esse  censet,  ut  pi  o tanto  tamque  prae- 
claro beneficio  pietatis  erga  Deum  ter  Optimum  Ma- 
ximum sensum,  verbis,  quantum  fieri  possit,  religiose  de- 
claret ; gratum  animum  erga  Potentissimum  Regem 
Nostrum,  quem  Academiae  conditorem  veneratur, 


significet , piaque  vota  pro  salute  Patris  Patriae  Se- 
renissimi et  pro  academiae  in  perpetuum  rei  publicae 
ac  medicae  commodum  florentis  prosperitate  nuncupet,  eo- 
que  ritu  solenni  ac  religioso  hanc  academiam  inauguret. 
Cui  solennitati  in  academiae  aedibus  celebrandae  horam 
a.  m.  XI.  d.  III.  mensis  Augusti  CIDI3CCCXVI.  prae- 
stituimus, qui  dies  mensisque  Regis  Nostri  Cl  em  e n - 
tissimi  nomine  splendet.  Sic  etiam  posteri  ad  hunc 
diem  solennem  respicientes  cum  nomine  Regis  clemen- 
tiam simul  beneficentiam,  voluntatem  et  iussa  memoria  re- 
colent et  condita  sub  Augusti  auspiciis  Academia  porro 
quoque  fausto  gaudebit  successu. 

Iam  vero  ut  inaugurationis  huius  solennibus  decus  et 
claritatem  adiiciant,  ut  nobiscum  novam  hanc  litterarum 
sedem  Dei  ter  Optimi  Maximi  custodiae  ac  tutelae 
commendent,  omninoque  rebus  nostris  favere  velint,  Vi- 
ros Excellentissimos,  Illustrissimos,  qui  Regi 
Nostro  Clementissimo  a consiliis  sunt,  regiorum 
co elegiorum  Praesides  et  Adsessores,  Perillustres 
urbis  Praefectos,  Senatum  Civitatis  Dresdensis 
Amplissimum  nec  non  medicinae  et  chirurgiae  Docto* 
res  Expe rientissi mos  et  quotquot  litteratorum  sint  aca- 
demiae nostrae  F au  tore  s , Maecenates  et  Patronos 
omni  submissionis  et  observantiae  cultu  rogamus,  praesen- 
tiam Tantorum  v i r o r u m t 1 honorificentissimam  nobis 
et  iucundissimam  aestumaturi. 


Exoptata  utor  hac  occasione  proponendi , Lectori- 
bus Benevolis  observationes  nonnullas  anatomicas  filum- 
que retexendi,  quod  missum  facere  oportuit,  quum  armo- 
rum strepitus  tranquillam  et  celebrem  mus  arum  sedem 
Vitebergensem  graviter  concuteret,  imo  everteret,  ut 
neque  ad  hunc  usque  diem  restaurata  fuerit.  FRIDE- 
RICI  AUGUSTI  vero  Regis  Saxoniae  S e rentssimi 

i 

Clementiae  debeo  munus  acceptatissimum,  quo  iterum 
supellectile  tam  publica,  quam  propria  instructus,  litteris 
liberior  vacare  possim  ; quod  eximium  beneficium  pio  gra- 
toque  semper  recolam  animo,  operamque  dabo,  ut  gratia, 
cuius  documentis  honorificis  ornatus  sum,  haud  indignus 
appaream. 

Quamquam  diu  iam  notum  sit,  testiculos  ad  sextum 
aut  septimum  graviditatis  mensem  in  abdominis  cavitate 
foetus  iacere,  ibique  formationem  illorum  incipere,  deinde 
vero  eos  in  scrotum  descendere  variisque  in  abdomine  et 
in  scroto  circumdatos  esse  membranis:  tamen  in  plurimis, 
etiam  recentioribus  scriptis  anatomicis  et  physiologicis  te- 
sticuli descensus  et  membranarum  quibus  circumdatus  for- 
mandarum historia  naturae  minime  convenienter,  aut  sal- 
tem non  satis  clare  explicatur.  Penitus  vero  deest  icon,  • 
cuius  ope  illi , quibus  non  contigit  praeparatis  anatomicis 
uti,  rectam  hac  de  re  sibi  acquirere  possint  notionem.  At- 
tamen ea  ipsa  imago  praecipue  requiritur,  cum  sola  de- 

scriptione  rem  imperfecte  modo  possimus  explicare  et  ra- 
rius contingat  foetum  secare,  in  quo  omnia  penitus  adhuc 
possimus  perscrutari;  quod  tamen  maxime  optabile  est, 
cum  partium,  quae  cum  testiculis  coniunctae  sunt,  accu- 
rata cognitio  tanti  momenti  sit  in  doctrina  de  herniis,  de 
hydrocele,  variisque  aliis  morbis.  — Hinc  et  quia  Exper. 
D.  Carus  collega  et  amicus  aestumatissimus  precibus  meis 
satisfaciens  praeparata  duo,  Ipsi  a me  exhibita  pulchre 
accurateque  delineavit,  non  inutile  fore  ratus  sum,  hanc 
delineationem  in  publicum  mittere  et 

testiculi  descensus 

historiam  ita  describere,  quomodo  mihi  cum  natura  con- 
venire videtur.  Inveniuntur  quidem  icones  in  operibus 
Hunteri1),  Camperi  2),  G i r a r d i 3) , YV  r i s b e r gi  4), 
B 1 u m e n b a c h i i 5) , V ic  q d’  A z y r i , L o d e r i 7) , B e 1 - 

•i 

i)  Medie.  Comment.  Part.  i.  cap.  i.  pag.  70.;  et  in  observat,  on  certain 
parts  of  the  animal  oeconomy.  T.  1. 

c)  V ethandelingen  van  de  Ilollandschc  Madtscliappy  der  7'T'eetcrisc h a p - 
pente  Hacrlem  IV.  D.  r.  st.  pag.  235.  VII.  D.  r.  st.  pag.  53.  Cavi » 
per^s  kleine  Sckriften.  Leipzig  T/i.  pag.  41.  Tab.  III. 

3)  Santorini  tab.  septemdecim , quas  nunc  primum  edidit  atque  ex- 
plicavit, iisque  alias  addidit  M.  Girardi  pag.  165. 

4)  Observationes  anatom.  de  testiculorum  descensu.  Goettingae  1779- 

* • • * > 1 “ ^ , , 

5)  Institutiones  physiologicae.  Goettingae  1787.  Tab.  III. 

6)  In  Mem.  de  l'  acad.  des  Sc.  de  Paris  a.  1780. 

7)  Anatomisclie  Tafeln.  lena.  Tab.  LXXVI.  Icones  Girardi,  W r i s- 
bergi  et  Hunteri  exhibet. 

lii8),  omnes  vero  partim  naturali  harum  partium  con- 
ditioni non  respondent,  partim  obscure  illam  exhibent. 
Schregerus,  praeceptor  quondam  meus  dilectissimus, 
idemque  post  amicus  carissimus,  certe  primus  inter  recen- 
tiores  erat,  qui  hydroceles  varia  species  indagans,  repe- 
titum et  accuratius  huius  materiae  examen  excitavit.  Illi 
itaque  praecipue  debemus  quidquid  utile  ex  hisce  labori- 
bus haurire  poterit  chirurgia. 

Peritonaei  vero  inquisitio  tam  arcte  cum  historia 
formationis  tunicarum  testiculi  et  funiculi  spermatici  co- 
haeret, ut  opus  sit  de  illo  nonnulla  proferre,  antequam 
hanc  aggrediar.  — Ab  antiquioribus  iam  temporibus  lis 
erat:  utrum  peritonaeum  sit  membrana  simplex,  an 

duplex,  cui  liti  Galeni  descriptio  peritonaei  ansam  prae- 

i.  * ' » « I • * i •.  > . . . * 

buisse  videtur,  qui  dicit: 

u ' ;’s.  • { * * : ‘ ' t.,  * *• 

'0 rav  ouv  siriTSivoy.svov  avry  r b tte^itovcuov  EVTU^y  reas  Ha- 

r • 

TaCpvoyevaig  (pXi\p'iv,  opSiov  uvrais  avrrxa  7?(xga(pv6yEvov , ccvccteivetoci 

i . * 

rxjs  fjisyaXy ? (pXsfibs,  a(£>’  avra)  7rs(pVKaGiv  , ay(plsoy.(X  rs  ay.a 
yiyvoysvov  ixvr lvv  f xa)  n QofiXyya,  xai  q^iyya.  Ka/  yao  roi  v.ou  cJittXovv 
ivTavSa  , oicrt  ,irEgis^rXj6fxsvov  ev  kukXcu  tvjv  yagsga,  xou 

7 raaav  avr\jv  gxLtvov.  (i.  e.  Cum  igitur  peritonaeum  ipsi  [ven- 
triculo] obtensum  venis  insertis  occursari t,  rectum  ipsis 
statim  cohaerescens,  sursum  ad  magnam  usque  venam  a 

3)  Zcrgliedenmg  des  mejischl.  Kdrpers  uach  dem  En°l.  v.  Heinroth 
und  Ho  s enmiiller,  II.  Th  S,  3 + 1- 


qua  ipsae  nascuntur,  protendit:  et  vestimentum,  vallum, 
firmamentumque  eisdem  efficitur.  Siquidem  et  duplex  in- 
ibi habetur,  quod  videlicet  ventriculum  in  orbem  ambiens 
totum  ipsum  contegat.)  °) 

Facile  vero  intelligi  potest:  Galenum  non  de  dua- 
bus peritonaei  laminis,  sed  de  duplicatura  illius  membra- 
nae quemadmodum  in  mesenterio  videmus  locutum  esse  IO). 

Fernelius11),  Vesalius12),  Spigelius13),  Rio- 
lanus14),  Thomas  Bartholinus  1 5) , Veslingius10), 

• * ^ 9 i _ * 

» f ( t ■ i i s ■■ *■  f * * ’ « « ^ ■ 

1 1 1 * * • > ....  . . q • * * * 

9)  Galeni  opp.  edit.  Basii.  1535.  T.  I.  de  administrat,  anat.  pag.  170. 

10)  Cf.  Douglasii  descriptio  peritonaei  et  membranae  cellularis;  ex 
angi.  lat.  versa  ab  E.  F.  He  is  tero.  Helmst.  1733.  p.  io5-  »>  Gale- 
nus per  duplicaturam  peritonaei  nihil  aliud  intelligit,  quam  pro- 
ductiones eius,  quibus  viscera  in  cavo  ipsius  contenta,  orbiculatim 
(sv  y.vy.Xw)  cinguntur  atque  involvuntur;  et  nulla  viscera  intra  eius  du- 
plicaturam posita  esse  perhibet,  nisi  quae  talibus  productionibus  or- 
biculatim  inclusa  sunt  ....  Ipse  Galenus  viscera  quaedam  nomi- 
nat, quae  in  peritonaei  duplicatura  sita  esse  affirmat;  ventriculum, 
intestina,  lienem  et  eius  vasa  ....  nusquam  viscus  ex  eorum  nu- 
mero, quae  intra  hanc  duplicaturam  plurimi  recentiores  referre  solent 
(renes,  intest.  rectum),  b hirrX w ■xe^irovcu w i.  e.  in  duplicatura  situm 
esse  dixerit,  quantum  ego  quidem  multa  evolvendo  loca  comperire 
potui.  “ 

11)  Physiologia  s.  de  naturali  medicinae  parte,  ed.  Bonet  Ultraiect.  p.8o. 

12)  In  examine  observat.  Fallop.  edit.  Venet.  1 564.  p.  11,5. 

13)  De  corporis  humani  fabrica,  ed.  Bucretii.  Frankof.  1632.  p.  120. 

14.)  Anthropographia.  Paris.  1G26.  p.  60. 

15)  Anatomia  reformata;  ex  Casp.  Bartholini  parentis  institutionibus  lo- 
cupletatum. ed.  Ger.  Blasii.  L.  B.  1753.  pag.  go. 

16)  Syntagma  anatomicum,  ed.  Blasii.  AmsL  1666.  pag.  114. 

Verheyenus  17 ) peritonaeum  duplici  lamina  compositum 
esse  docuerunt:  tela  cellulosa  nempe,  quae  externam  peri- 
tonaei siqmrficiem  obducit,  illis  externa  est  lamina;  mem- 
brana interna  serosa,  est  lamina  peritonaei  interna,  quo 
posito  renes  etiam,  uretlieres,  vesicae  urinariae  superfi- 
cies anterior,  et  intestini  recti  superficies  posterior  perito- 
naeo inclusa  sunt,  nec  sola  organa  digestionis,  sicuti  alii 
volunt  anatomici.  — Piuyscliiu  s 18)  accuratissimus  ille 
anatomicus  primus  forsan  fuit,  qui  contradiceret  et  gravi- 
bus argumentis  probare  anniteretur:  peritonaeum  simpli- 
cem esse  membranam,  tela  cellulosa  obductam;  eum  se- 
cuti sunt : Winslovius19),  Boer  ha  vius,  Garengeo- 
tius,  Douglasius20),  H ei  st  erus  2I),  T.  M.  Hof- 
mannus  2 2) , Hildebrandtus  2 3)  , Soemmerrin- 
gius24)  et  plurimi,  qui  post  illos  scripserunt.  I\ecen- 

17)  Anatomia  corporis  humani.  Brux.  1710.  p.  60. 

' 

a 8)  Thesaur.  anat.  VII.  pag.  27. 

19)  Cf.  Douglas  1.  c.  ,, Auctores,  inquit,  multa  loquuntur  de  qualicun- 
que peritonaei  duplicatura;  quam  vero  nullo  idoneo  gaudere  funda- 
mento, iam  ante  decem  et  quod  excedit,  annos  evici.  “ 

£0)  1.  c.  p.  87-  ,,  Peritonaeum  nihil  aliud  est,  quam  unica,  simplex  et 
uniformis  membrana  ; et  quicquid  hucusque  pro  lamina  eius  externa 
habitum,  est  illa  substantia  vesicularis,  per  externam  eius  superficiem 
expansa,  quam  supra  descripsimus.  “ 

21)  Cornpend.  anat.  ed.  IV.  p.  76. 

22)  Idea  machinae  humanae  pag.  19.  $.  12. 

23)  I -ehrbucJi  der  /Juatomie.  111 . B.  pag.  459* 

24)  Ue  corporis  humani  fabrica.  T.  VI.  pag.  i£2. 


tissimis  modo  temporibus  nonnulli  iterum  de  duplici  peri- 
tonaei lamina  loqui  coeperunt  eodem  sensu,  cpio  illam  olim 

% 

V e s a 1 i u s , S p i g e 1 i u s et  alii  descripserunt. 

Non  magni  momenti  mihi  quidem  esse  videtur,  utrum 
texturam  illam  cellulosam,  quae  membranam  serosam  ob- 
ducit, laminam  peritonaei  externam,  an  telam  cellulosam, 
substantiam  cellulosam  sive  vesicularem  appellemus.  At- 
tamen i)  analogiae  magis  respondere  milii  videtur,  perito- 
naeum ad  membranas  simplices  referre;  nam  aliis  in  locis 
telam  cellulosam,  quae  membranas  obducit,  non  nominant 
laminam  externam  e.  g.  in  pleura,  in  cerebri  dura  matre, 
fascia  lata  etc.  2)  structura  sic  dictae  laminae  externae  ni- 
mis differt  a structura  laminae  internae,  est  enim  tela  cel- 
lulosa, non  membrana  serosa,  et  sicuti  aliis  in  locis,  peri- 
tonaeum inter  et  vicinas  partes  posita  est.  3)  temerarium 
existimo  partium  corporis  humani  nomina  a plurimis  usur- 
pata mutare,  nisi  sufficiens  adsit  ratio,  quae  illud  suadeat, 
hic  mihi  talis  plane  deesse  videtur.  Hae  praemittenda  milii 
erant,  ne  novum  et  utilissimum  videar  ignorare  inventum, 
cum  non  de  duabus  peritonaei  laminis  locuturus  ero. 

Peritonaeu m est  itaque  tunica  simplex , uniformis, 
serosa,  interna  eius  superficies  est  polita  subtilique  liquore 
semper  madida;  externa  superficies  tela  cellulosa  undique 
est  tecta,  quae  uno  in  loco  est  crassior  et.  laxior,  altero 
spissior,  tenuior,  ita  ut  minori  in  copia  vesiculae  adsint, 
quae  tamen  ubique  inter  se  cohaerent  seque  invicem  affi- 


ciunt.  Ab  umbilico  huius  membranae  explicatio  est  inci- 
pienda, hic  enim  formatio  eius  incipit  et  super  partes,  epias 
abdominis  cavum  continet,  se  ponit,  illasque  aut  obducit, 
aut  anteriorem  illarum  superficiem  modo  tegit.  Huius 
membranae,  cum  abdominis  cavum  investit,  tres  partes 
possunt  distingui,  quae  vero  non  sunt  separatae,  sed  uni- 
cam membranam  formant. 

i)  Pars  anterior,  haec  tegit  musculorum  abdo- 
minalium et  vesicae  urinariae  superficiem  posteriorem; 
2)  pars  superior,  haec  obducit  diaphragma ; 3)  pars 
posterior,  haec  omnia  organa,  quae  ante  columnam  ver- 
tebrarum posita  sunt,  tegit,  ita,  ut  plurima  undique  in- 
volvat (ventriculum,  hepar),  super  aliorum  superficiem 
anteriorem  modo  expansa  sit  (renes,  intestinum  rectum 
puta),  cum  denique  ab  uno  viscere  ad  aliud  transit,  du- 
plicaturas format,  quae  viscera  in  situ  suo  retinent.  Sic 
omnia  organa  extra  peritonaeum  iacent  et  tamen  in 
sacco  a peritonaeo  formato  inclusa  sunt.  Nam  si  mem- 
branam illam  a visceribus  auferre  posses:  omnia  pone  il- 
lam in  cavo  abdominis  manerent  et  superficiem  anteriorem 
posteriori  super  impositam  videres.  Si  talem  peritonaei 
ideam  formamus,  facilius  possumus  intelligere,  qua  ratione 
se  expandat,  variosque  processus  et  duplicaturas  formet, 
epiam  si  ab  uno  latere  ad  alterum  illud  evolvrere  studemus. 

Breviter  adhuc  describam,  quomodo  tertia  haec  pe- 
ritonaei pars  organa,  quae  abdominis  cavum  continet,  ob- 


ducift.  Ut  id  rite  fieri  possit,  necesse  est  a superficie  an- 
teriore et  media  singulorum  intestinorum  incipere,  ab  hac 
membranam  retrorsum  versus  superficiem  intestini  poste- 
riorem sequi,  usque  dum  duae  laminae  se  coniungant,  aut 
separatim  ad  vicinas  partes  transeant.  Sic  invenimus,  quo- 
nam diverso  modo  peritonaeum  illas  partes  obducat:  i)  non- 
nulla viscera  plane  involvit,  ita  ut  eo  tantummodo  loco, 
ubi  duae  laminae  se  coniungunt,  spatium  triangulare  ma- 
neat, sunt  vero  illa  ventriculus,  hepar,  lien,  intestina  te- 
nuia, uterus,  ovaria;  2)  alia  non  ubique  obducit,  ad  haec 
pertinet  coli  dextri  et  sinistri  pars,  pancreas.  3)  renum, 

intestini  recti,  vasorum  maiorum  et  ductus  thoracici  su- 

perhciem  anteriorem  tantummodo  tegit.  (De  vesica  uri- 
naria supra  iam  monui,  partem  peritonaei  anteriorem  su- 
perficiem eius  posteriorem  obducere.)  4)  vasa  spermatica 
et  uretheres  in  propria  inclusa  sunt  vagina,  ita,  ut  in  po- 
steriore illorum  superficie  propria  se  expandat  lamina,  quae 
membranae  serosae  similis  est  et  a tela  cellulosa,  quae  ex- 
ternam peritonaei  superficiem  tegit,  differt. 

Si  singulorum  viscerum  cum  peritonaei  parte  po- 
steriore nexum  hac  ratione  indagamus,  huius  tunicae 
expansio  ita  nobis  apparet:  ab  inferiore  s.  convexo  ventri- 
culi margine  cum  incipimus  et  diaphragma  versus  procedi- 
mus; ubique  non  solummodo  illud  organon  peritonaeo  in- 
volutum aspicimus,  sed  etiam  varias  invenimus  duplica- 
turas et  plicas,  quae  a ventriculi  marginibus  ad  vicinas 

partes  transeunt.  Sic  formantur  membranosae  expansio» 
nes,  quae  ligamenta  et  omenta  audiunt:  ligamentum  ga- 
strophrenicum, quod  cardiam  cum  diaphragma,  ligamen- 
tum gastroduodenale,  quod  ventriculum  in  regione  pylori 
cum  duodeno;  ligamentum  gastrolienale,  quod  ventricu- 
lum cum  liene  coniungit.  Ubi  in  ventriculi  curvatura  ma- 
iori et  minori  peritonaeum  se  producit,  duas  lamellas  mem- 
branaceas constituit;  in  curvatura  minori  lamellae  hae 
omentum  parvum  formant,  mediante  substantia  cellulosa 
inter  se  uniuntur  , sic  unitae  pergunt  versus  incisuram  he- 
patis, quae  est  inter  lobulum  Spigelii  atque  lobum  maio- 
rem hepatis,  hac  quidem  directione,  ut  omentum  parvum 
ab  orificio  sinistro  ventriculi  vergat  oblique  versus  extre- 
mitatem posteriorem  huius  incisurae,  ab  orificio  vero  dex- 
tro tendat  oblique  versus  insertionem  venae  umbilicalis  et 
ductus  Glissonii  in  venam  portae  hepatis.  Quae  a curva- 
tura magna  pendet  peritonaei  propago,  omentum  maius, 
duabus  laminis  tela  cellulosa  iunctis,  format.  Sic  duplex 
super  intestino  colo  transverso  descendit,  usque  ad  umbi- 
licum in  descensu  continuatur,  versus  inferiora  quando- 
que ad  pelvis  usque  initium  deducitur  ulterius,  retrorsum 
deinde  refiexa  ante  intestina  tenuia  iterum  ascendit,  pa- 
rietem posteriorem  constituit  et  superiori  denique  intestini 
coli  transversi  parti , arcte  adhaeret.  O m e n tu m m ai u s 
et  minus  simili  ratitme  formata,  in  cardiae  regione  nexu 
mutuo  continentur.  — Pari  modo  peritonaeum  etiam  hepar 

et  lienem  involvit,  et  plicae,  quae  oriuntur,  cum  inter 
illa  viscera  descendit,  ligamenta  nominantur.  Nempe  li- 
gamentum hepatis  suspensorium,  coronarium,  triangulare 
dextrum  et  sinistrum,  quibus  hepar  cum  diaphragmate  con- 
iungitur;  ligamentum  phrenico  lienale,  quo  lien  diaphrag- 
mati adhaeret.  Super  intestina  tenuia  positum  omnia  cir- 
cumdat; laminae  peritonaei  in  posteriore  intestinorum  mar- 
gine se  coniungunt,  mesenterium  formant,  et  cum  haec 
duplicatura  sit  lata,  intestina  profundius  in  saccum,  ab 
illa  membrana  formatum,  ducit.  Ante  superficiem  ante- 
riorem vertebrarum  laminae  illae  iterum  divergunt,  et  vasa, 
nervos,  glandulas  et  musculos,  quae  iuxta  vertebras  posita 
sunt,  tegit.  Coli  partem  adseendentem  et  descendentem 
peritonaeum  non  plane  involvit,  sed  nunc  maior,  nunc 
minor  superficiei  posterioris  pars  tela  cellulosa  tantum- 
modo tecta  est.  Colon  transversum  illa  membrana  ad  po- 
steriorem usque  marginem  obducitur,  liic  laminae  se  con- 
iungunt, mesocolon  transversum  formant,  inferior  lamina 
cum  mesenterio  coniuncta  est,  superior  sursum  se  expan- 
dit a ventriculo  tecta , pancreatis  maximam  partem  circum- 
dat, duodeni  mesenterium  format  et  sic  in  dextro  latere 
cum  illa  peritonaei  lamina  coniuncta  est,  quae  duodeni  in- 
volucrum format,  in  sinistro  cum  lienis  tunica  externa  et 
in  superiore  cum  diaphragmatis  tegmento,  quod  peritonaei 
est  continuatio,  coniungitur.  Peritonaei  plicae,  quae  oriun- 
tur, cum  membrana  illa  super  renem  dextrum  usque  ad  he- 

par  se  intendit,  ligamentum  duodeni  renale  et  duodeni  he- 
paticum nominatur.  In  foeminis  peritonaei  lamina  anterior 
posteriorem  vesicae  urinariae  superficiem  non  ad  insertio- 
nem uretherum  usque  tegit,  uti  in  viris,  sed  ad  latitudi- 
nem duorum  digitorum  transversorum  ab  horum  insertio- 
ne retrocedit  et  cum  parte  peritonaei  posteriore  se  coniun- 
git2  *);  haec  in  foeminis  praeterea  etiam  uterum  includit, 
ab  eius  fundo  ad  collum  usque  in  anteriore  facie,  in  poste- 
riore vero  infra  duos  trientes  posterioris  superficiei  vaginae 
descendit,  ovaria,  tubas  Fallopii  et  ligamenta  uteri  rotun- 
da includit  et  denique,  sicuti  in  viris,  vasorum  hypogastri- 
eorum  extremitates  tegit.  Plicas  peritonaei  , quae  cum  in 
pelvis  cavitatem  descendit,  oriuntur  anteriores  cum  utero 
coniunctas,  ligamenta  uteri  lata,  posteriores,  quae  inte- 
stino recto  anexae  sunt,  plicas  Douglasii  nominant. 

Peritonaei  superficiem  posteriorem  tela  cel- 
lulosa ubique  obducit,  minori  in  copia  folliculorum  telae 
cellulosae  strata  ibi  adsunt,  ubi  cum  musculorum  abdomi- 
nalium aponeurosi  membranam  serosam  eoniungunt,  ma- 
iori in  copia  et  laxior  illa  tela  reperitur  cum  renes,  pan- 
creatis et  intestini  recti  posteriorem,  vesicae  urinariae  an- 
teriorem superficiem,  vasa  sanguifera,  lymphatica  et  ner- 
vos obducit,  in  superficie  anteriore  musculorum  psoadum, 
iliacorum  internorum,  quadratorum  lumborum,  in  cavi- 


25)  Vid.  supr.  pag.  15. 

tate  costarum  spuriarum.  Sic  etiam  hoc  in  loco  sicuti  in 
aliis  se  habet  telae  cellulosae  compages;  musculos  nempe, 
vasa,  nervos  involvit,  partes  inter  se  coniungit  easdemque 
separat  et  spatia  ab  illis  libera  replet. 

Testes  in  foetus  abdomine  iacentes  similiter  ac  in- 
testina crassa  peritonaeo  obducti  sunt,  ita  nempe:  mem- 
brana haec  super  illos  expansa  retrorsum  se  flectit,  testi- 
culorum superficiem  anteriorem  et  lateralem  involvit,  ubi 
epididymis  cum  testiculo  coniuncta  est,  plicam  facit,  epi- 
didymitis superficiem  anteriorem  tegit,  posteriorem  vero 
et  illam  testiculi  partem,  ubi  vasa  sanguifera  se  inserunt, 
intactam  relinquit,  quae  tela  cellulosa  cum  musculo  psoade 
coniuncta  est*  (Tab.  I.  fig  i.  n.)  Sic  albuginea,  testis 
tunica  externa  formatur,  et  testiculus  aeque  ac  ventriculus 
et  intestina  extra  peritonaeum  iacet,  ab  illo  modo  tectus, 
attamen  in  sacco,  quem  format,  protuberat,  ita,  ut  in  hoc 
inclusus  esse  videatur,  nisi,  uti  re  vera  est,  albugineam 
pro  parte  parietis  posterioris  peritonaei  habeamus.  — Vasa 
spermatica  et  vas  deferens  superficiei  peritonaei  ex- 
ternae adiacent,  posteriorem  horum  vasorum  superficiem 
lamina  membranacea  tegit,  quae  cum  tela  cellulosa  perito- 
naei superficiem  posteriorem  obducente  cohaeret,  ita,  ut 
in  propria  inclusa  sint  vagina. 

Testiculus  prope  inferiorem  renum  marginem  iacet, 
intestinum  colon  adscendens  ante  illum  invenimus.  (Tab. 

I.  fig.  i.  n. ) Arteria  et  vena  spermatica  curvaturam  infra 
testiculi  apicem  inferiorem  facientes  primum  descendunt, 
deinde  iterum  adscendunt  et  sic  sinuatae  testiculi  partem 
superiorem  et  posteriorem  adeunt.  (Tab.  I.  fig.  i.  m. ) 
Curvatura  illa  testiculo  in  scrotum  descendente  sensim  in 
lineam  rectam  mutatur.  Ductus  deferens  via  recta,  ab  epi-  , 
didymite  incipiens  introrsum  se  flectens  ad  vesiculas  semi- 
nales retro  vesicae*  urinariae  collum  in  pelvi  cavo  sitas, 
transit.  (Tab.  1.  fig.  i.  q. ) 

In  regione  annuli  abdominalis  plica  sive  vagina 
peritonaei  (processus  vaginalis  peritonaei)  se  at- 
tollit, in  inferiore  testiculi  apice  cum  illa  peritonaei  parte 
cohaerens,  quae  tunicam  albugineam  format.  (Tab.  I. 
fig.  l.o.)  Haec  vagina  parvum  ligamentum  conicum 
(gubernaculum  Hunteri)  includit  (Tab  I.  fig.  l.r.  s.) 
tela  cellulosa  spissa  formatum,  quod  in  apice  plicae  s.  va- 
gin  a e illius,  ubi  testiculi  et  epididymitis  infuiores  apices 
se  tangunt,  incipit,  descendendo  fit  crassior,  per  annu- 
lum  abdominalem  transit,  in  duos  tenues  se  dividit  ramu- 
los, quorum  unus  cum  tela  cellulosa  se  coniungit,  quae 
ante  annulum  abdominalem  aponeuroticam  expansionem 
tegit,  alter  gracilior  adhuc  versus  symphysin  ossium  pubis 
cum  tela  cellulosa  spissiore  se  commiscet.  Si  involucrum 
illud  a peritonaeo  forinaium  s.  vaginam  caute  levamus, 
musculares  f i b r a & detegimus , quae  a musculo  abdo- 
minali obliquo  interno  et  transverso  sursum  se  incurvant. 

massam  illam  cellulosam  obducunt  et  cum  illo  cohaerent 
(Tub.  I.  fig.  i.  s. ),  ita,  ut  ligamentum  s.  gubernaculum 
Hunteri , maxima  saltem  ex  parte , tendinosa  illarum  fibra- 
rum  muscularium  productio  esse  videatur,  transitus  enim 
telae  cellulosae  in  membranosam  serosam  et  tendi nosam 
compagem,  est  fere  inobservabilis.  Annulus  abdominalis 
tela  cellulosa  est  clausus,  quae  cum  illo  cohaeret,  quod 
scroti  cavum  replet.  Si  a postica  abdominis  regione  has 
partes  explicamus,  sequenti  modo  invicem  positas  inveni- 
mus: in  superiore  parte  iuxta  renum  inferiorem  apicem, 
musculum  psoadem,  telam  cellulosam,  laminam  membra- 
nosam, quae  vaginam  pro  vasis  sanguiferis  spermaticis  for- 
mat (Tab.  I.  hg.  2.  f.  g. ),  telam  cellulosam,  quae  haec  cir- 
cumdat, epididymitis  posteriorem  superficiem  et  illum  te- 
sticuli locum,  ubi  vasa  spermatica  se  inserunt,  peritonaeo 
non  tectum  (Tab.  I.  fig.  i.  1.):  paullo  inferius  ab  annulo 
abdominali : ante  musculum  psoadem  vasa  maiora  cum  ner- 
vis tela  cellulosa  tecta,  gubernaculum  Hunteri  fibris  mus- 
cularibus obductum,  peritonaei  plicam,  quae  illud  inclu- 
dit, s.  processum  vaginalem.  (Tab.  I.  fig.  i.  o.  s. ) 

Testiculus  descensum  ex  abdomi ne  ad  scrotum 
moliens  in  apicem  processus  vaginalis  introit,  ita,  ut  pli- 
cae huius  membranosae  superiorem  partem  in  inferiorem 

• • • # 
immittat,  invertat,  Jrivei a spina  cristae  ossis  ilii 

symphysin  ossium  pubis  versus  per  annulum  abdominalem 

in  scrotum  descendens  secum  deorsum  ducat,  donec  in 


fundum  scroti  devenerit.  Elongata  nunc  et  inversa  haec 
peritonaei  plica  sive  processus  vaginalis  (Tab.  I.  fig  i.  o ) 
in  scroto  ante  testiculum  saccum  (tunicam  vaginalem  testi- 
culi propriam.  Tab.  I fig.  2.  q ) et  canalem  (canalem  peri- 
tonaei vaginalem)  format  (Tab  I.  fig.  2.  k n),  cuius  ostium 
in  abdomine  patulo  incipit,  angustior  cervix  per  annulum 
abdominalem  exit,  canalis  vero  cylindricus,  tunica  vagi- 
nali communi  tectus , per  faciem  anticam  funiculi  sperma- 
tici deorsum  fertur  et  fini  sphaerico,  in  quo  ipse  testiculus 
iacet , finitur»  Sic  peritonaei  pars  testiculum  in  scroto  ea- 
dem ratione  circumdat  et  includit,  qua  peritonaei  saccus 
viscera,  quae  abdominis  cavitas  continet.  Canalis  itaque 
vaginalis  et  tunicae  vaginalis  superficies  interna  est  conti- 
nuatio superficiei  internae  sacci  peritonaei. 

Vasa  spermatica  in  propria  vagina  inclusa  testicu- 
lum descendentem  sequuntur.  Sicuti  in  abdominis  cavo 
peritonaei  pars , quae  plicam  illam , processum  perito- 
naei vaginalem,  format,  ante  illa  vasa  iacet,  ita  etiam  in 
scroto,  ubi  canalem  peritonaei  vaginalem  format.  (Conf. 
Tab.  I.  fig.  i.  r.  et  fig.  2.  h.  n.  -1.) 

Tela  cellulosa  et  fibrae  musculares,  quae  guberna- 
culum Hunteri  formant,  etiam  una  descendunt:  illa 
cum  tela  cellulosa,  quae  externam  peritonaei  superficiem 
obducit  et  cum  illa,  quae  scrotum  replet,  tunicam  vagina- 
lem communem  format:  fibrae  musculares  cum  alia  nova 

musculosa  compage  se  coniungunt,  unde  musculus  cre- 
master ortum  ducit. 

Inferior  canalis  vaginalis  pars  s.  sphaeri- 
cus fundus  in  statu  sano  seinper  cavitatem  includit,  su- 
perior vero  a testiculi  apice  usque  ad  eius  initium  in  abdo- 
minis cavo  per  vitae  decursum  naturalem  subit  mutatio- 
nem. In  infantibus  maior  aut  minor  canalis  processus 
vaginalis  peritonaei  pars,  in  alterutro  latere  apertus  esse 
solet.  Cam perus20)  inter  quinquaginta  tres  re- 

cens natos,  viginti  tres  reperiebat,  quorum  canalis  va- 
ginalis in  utroque  latere,  undecim  in  quibus  in  dextro, 
sex  in  quibus  in  sinistro  latere  apertus  adliuc  erat.  Inter 
tredecim  recens  natos,  quos  Schregerus  perscruta- 
tus est27),  octo  erant,  quorum  canalis  vaginalis  utrius- 
que  lateris  apertus  erat,  in  sex  media  pars  inter  apertu- 
ram abdominalem  et  testiculum , in  duobus  totus  cana- 
lis cum  aperto  orificio  abdominali  dextri  lateris  patebat. 
Inter  octo  pueros,  qui  aetatem  haberent  octo  dierum  us- 
que ad  unum  cum  dimidio  annum,  Schregerus28)  in 
duobus  canalem  vaginalem  usque  ad  testem,  in  utroque 
latere,  in  tribus  dextrum,  in  duobus  sinistrum  cana- 

26)  1.  c.  pag.  5i» 

27)  Commentat.  iiber  den  W asser  bmch  des  Scheidcnkanals , inserta  I. 

Tomo:  Abhandl.  der  physik.  mediz.  Societdt  zu  /Zrlangeti.  Francof.  a. 

M.  p.  3't5. 

28)  1.  c.  pag.  346. 


lem  vaginalem  apertum  inveniebat,  in  uno  utrinque  clau- 
sus erat*  ln  plurimis  viris  usque  ad  aetatis  annum  tri- 
gesimum sextum,  vel  quadragesimum  pars  aliqua  huius 
canalis  patere  solet,  saepius  in  dextro,  quam  in  sini- 
stro latere.  Ab  illo  vitae  termino  usque  ad  sum- 
mam senectutem,  quae  nondum  clausae  erant,  partes 
concrescunt,  in  telam  cellulosam  mutantur,  ita  tamen, 
ut  semper  adhuc  in  funiculo  spermatico  possimus  distin- 
guere lineam  tela  cellulosa  paulo  spissiori  formatam,  quae 
a testiculi  apice  siiperiori  incipit  et  peritonaeum  in  regione 

4 

annuli  abdominalis  adit.  Has  processus  vaginales  reli- 
quias Schregerus:  ruinas  processus  vaginalis 
peritonaei  nominat  2 , et  metamorphosin  illius  cana- 

lis regredientem  in  quatuor  dividit  stadia.  In  primo 
stadio  canalis  diameter  diminuitur,  id  quod  inter  annuli 
abdominalis  crura  et  supra  testiculi  apicem  superiorem  in- 
cipere solet.  Orificium  canalis  vaginalis  abdominale  clau- 
ditur, parva  fovea  et  peritonaei  plica  adhuc  locum  illius 
indicat;  si  patet,  plica  illa  valvulam  ante  aperturam  illius 
canalis,  format.  In  secundo  stadio  canalis  parietes 
concrescunt  et  in  funiculum  spissiori  compage  mutantur. 
Quo  tempore  haec  canalis  concretio  accidat,  certo  definiri 
nequit.  P alet  t a vigesimum  aut  tricesimum  diem  post 
partum  ponit.  At  iam  ante  partum  clausus  partim  canalis 
repertus  est;  interdum  per  plures  vitae  annos  aut  totus 
£9)  1.  c.  iiher  clen  PVasserbruch  des  Scheidenkauals , p.  350. 

aut  per  partes  patet.  (Cf.  quae  pag.  24.  clicta  sunt.)  — . 

Tertium  stadium  canalis  membranaceam  massam  ad 

* 

telae  cellulosae  simplicis  structuram  reducit,  unde  ortum 
suum  ducebat.  Attamen  massa  illa  vesiculis  et  folliculis  te- 
nuioribus paululum  spissioribus  a tela  cellulosa  communi 
differt,  ita,  ut  illa  tanquam  linea  alba  a testiculo  usque  ad 
annulum  abdominalem  in  reliqua  funiculi  spermatici  vesi- 
culari compage  appareat.  — Quartum  stadium  etiam 
hanc  massam  resorptione  tenuiorem  reddit,  aut  plane  de- 
struit, id  quod  plerumque  in  media  parte  occurrit. 

Canalis  vaginalis  obliteratio  intra  annuli  abdomi- 
nalis crura  incipit,  in  media  et  inferiore  parte  serius  id  fieri 
solet,  saepius  etiam  haec  pars  a concretione  omnino  libera 
manet,  jta,  ut  rudimenta  illius  facilius  possimus  detegere, 
si  testiculi  tunicam  vaginalem  propriam  aere  extendimus  et 
ab  apice  testiculi  superiore  funiculi  spermatici  exploratio- 
nem incipimus. 

Hac  testiculi  descensus  historia  edocti  facile  et  natu- 
rae convenienter,  ut  mihi  videtur,  possumus  explicare,  unde 
tunicae  testiculi  et  funiculi  spermatici,  quibus  in  scroti  ca- 
vitate involutas  deprehendimus,  ortum  suum  ducant: 

1)  tunica  testiculi  albuginea  est  pars  perito- 
naei, quae  testiculum  in  abdominis  cavitate  iacentem  pa- 
riter obducit,  ac  intestina.  ( Tab.  I.  fig.  1.  n.) 

2)  tunica  vaginalis  testiculi  propria  est  plica 
peritonaei  (processus  vaginalis  peritonaei),  quae,  ubi  ab 

anrmio  abdominali  ad  testiculi  apicem  inferiorem  adscendit, 
gubernaculum  Hunteri  includit  et  cum  testiculo  in  scrotum 
descendit.  Sic  tunica  albuginea  est  continuatio  tunicae  va- 
ginalis propriae,  quae  testiculum  obducit,  sicuti  perito- 
naeum, lienem  et  alia  viscera  abdominalia,  pericardium 
cor;  super  testiculum  nempe  posita  illum  involvendo  in  ca- 
vitatem, quam  format,  ducit;  illum  locum  vero,  ubi  arte- 
ria spermatica  intrat,  vena  spermatica  et  vas  deferens  exit, 
et  epididymitis  posteriorem  superficiem  non  tegit;  hic  tu- 
nica vaginalis  communis  tela  cellulosa  iuneta  adhaeret. 
(Tab.  1 fig  24  q. ) 

3)  tunica  vaginalis  funiculi  spermatici  pro- 
pria est  lamina  illa  membranosa  et  tela  cellulosa , quae  vasa 
spermatica  in  abdominis  cavitate  iam  circumdat,  illa  a poste- 
riore parte  haec  ab  anteriore,  non  solummodo  vaginam  circa 
vasa  spermatica  format,  sed  singula  quoque  inter  se  coni  un- 
git et  obducit;  et  cum  tela  cellulosa  externae  peritonaei  su- 
perficie mutua  communione  continetur.  (Tab.  I.  lig.  2.  f 1.) 

% 

4)  ad  tunicae  vaginalis  communis  formationem  confe- 
runt tela  cellulosa,  quae  vaginae  vasorum  spermaticorum  po- 
steriorem superficiem  tegit,  porro  illa,  quae  processus  vagi- 
nalis anteriorem  superficiem  obducit  et  tela  cellulosa,  quae 
scrotum  antp  testiculi  descensum  replet.  Maxima  itaque  ex 
parte  a cellulosa  compage,  quae  peritonaeum  circumdat,  or- 
tum ducit  et  cum  hoc  quoque  communionem  habet.  (Tab. 
I.  fig.  2.  m. ) 

Crema  st  er  em  constituunt  fibrae  illae  musculares, 
gubernaculum  Hunteri  obducentes,  quae  augentur  et  am- 
plificantur. (Tab.  I.  fig.  l.  s.)  — An  forte  hae  fibrae  mus- 
culares, forsan  etiam  gubernaculi  Hunteri  coniunctio  cum 
tela  cellulosa  vaginae  cruris  aliquid  conferre  possunt  ad  pro- 
movendum testiculi  descensum?  Mihi  sic  se  habere  vide- 
tur, nam  actione  sua  nihil  aliud  possunt  efficere,  quam  ut 
gubernaculum  Hunteri , et  cum  hoc  processum  peritonaei 
vaginalem  deorsum  ducant. 

Accurata  harum  partium  anatomica  perscrutatione  et 
cognitione  varias  illarum  et  vicinarum  partium  patholo- 
gicas metamorphoses  penitius  naturaeque  convenien- 
tius possumus  intelligere,  et  aptam  medendi  methodum  ad- 
hibere. — Hydroceles  species , quarum  nosographiam 
Schregerus  nuper  emendavit  et  auxit30),  nostra  icone 
optime  possumus  illustrare.  Prima  nempe  species  totum 
canalem  vaginalem  usque  ad  sphaericum  eius  fundum  occu- 
pat (Tab.  I.  fig.  i.  k.  q.),  testiculus  aqua  immersus,  funi- 
culus vero  spermaticus  intactus  iacet,  in  propria  vagina  in- 
clusus retro  morbosam  canalis  vaginalis  expansionem. 

In  se  eunda  specie  aqua  canalem  vaginalem  ad  te- 
stis superiorem  apicem  tantummodo  replet  (Tab.  I.  fig.  2.  q ) ; 
hoc  in  loco  om’m  canalis  iam  clausus  est,  teSti«quc  tunica 
vaginalis  propria  non  morbosa  laborat  secretione. 

30)  1.  c.  et  in;  HorrCs  Archiv Jiir  mediz.  Erfahrung . 11.  B.  1.  H.  p.  23 9. 
sqq. ; porro  in:  Schregerus  chirurgische  Versuche.  1.  B.  Nilrnb.  1811. 

Tertiam  videmus  speciem,  si  aqua,  sicuti  in  prima 
specie,  canalem  vaginalem  usque  ad  sphaericum  illius  fun- 
dum quidem  replet,  testemque  circumdat,  ostio  vero  illius 
canalis  abdominali  '(Tab.  I.  fig.  2.  k. ) iam  clauso,  via  in 
abdominis  cavitatem  non  amplius  patet. 

Quarta  species  est  illa,  quam  hydrocelen  cysticam 
appellarunt,  opinantes  vesiculam  aqua  repletam  in  funiculi 
spermatici  tela  cellulosa  iacentem  novam  esse  formationem. 
Scliregerus  vero  probavit:  vesiculam  illam  canalis  vagi- 
nalis esse  partem,  quae  aperta  superstitit,  cum  ille  aliis  in 
locis  clausus  iam  sit.  (Tab.  I.  fig.  2.  k.  n.) 

Quinta  species  est  hydrocele  tunicae  vaginalis  te- 
sticuli propria;  haec  tunica  ita  morbose  est  affecta,  ut  tur- 
bata humorum  secretione  et  resorptione  legitima,  in  vagi- 
nae cavo  serosi  humores  coacerventur.  (Tab.  1.  fig.  2.  q.) 

Sexta  species  est:  hydrocele  funiculi  oedematodes. 
Cellulae  tunicae  vaginalis  funiculi  spermatici  propria  (Tab. 
I-  fig.  2.  1.)  colluvie  aquosa  perfusae  sunt;  quae  aut  inferio- 
rem funiculi  partem  tantummodo  occupat,  aut  ad  annulum 
abdominalem  usque  surgit,  aut  etiam  hunc  transgreditur 
et  telam  cellulosam  replet,  quae  funiculum  spermaticum 
per  annuli  abdominalis  crura  in  abdomen  comitatur. 

Septima  species.  Hydrocele  hydatidosa.  Hy da- 
tides  vel  interdum  funiculi  spermatici  telae  cellulosae  ad- 
haerent, aut  in  tunicae  vaginalis  testiculi  cavo  inclusae 


sunt. 

Praeterea  quoque  saccus  herniosus  perito  naea- 
lis  aqua  morbose  repletus  reperitur,  ita,  ut  hernia  com- 
plicata sit  cum  hydrocele  3l). 

Herniae  congenitae  viam  et  situm  icon  nostra 
etiam  clare  monstrat:  Si  nempe  hernia  talis  se  format,  in- 
testina ibi  in  canalem  vaginalem  introire  incipiunt,  ubi  pe- 
ritonaeum parvam  format  valvulam  (Tab.  I.  fig.  2.  b.);  tum 
oblique  ab  hoc  loco  infra  marginem  inferiorem  musculi 
transversi  abdominis,  per  hiatum  inter  musculosas  fibras  m. 
obliqui  interni  in  canalem  inclusa  descendunt,  et  per  an- 
nulum  abdominalem  denique  transeunt. 

Herniae  in  quin  alis  externae  et  internae  dif- 
ferentiam testiculi  descensus  historia  et  funiculi  spermatici 
situs  nos  docet. 

Quamquam  nempe  aperturam  canalis  vaginalis  mox 
post  testiculi  descensum  clausam  saepissime  rep erimus,  ta- 
men locum  illius  occupat  parva  fovea  interdum  plica  perito- 
naei tecta , et  peritonaeum  hoc  in  loco  pressioni  facilius  ce- 
dit. - Hinc  intestina  pressione  coacta,  ibi  viam  sibi  aperire 
solent,  funiculum  spermaticum  sequuntur,  et  eadem  in  di- 
rectione et  situ  descendunt,  peritonaei  productionem  deor- 
sum ducunt  et  sic  saccum  herniosum  formant,  quem  de- 

31)  S chr  e 2:  er  Uber  die  Rrkenntnifs  und  Behandlung  der  mit  Hernien  com- 
plicirten  Hydrocelen  in  llorns  Archiv  fitr  mediz.  Erfahruug . Berol. 
3809.  IX.  1. 

inde  tunica  vaginalis  communis  includit*  Ita  hernia  in- 
qu  in  alis  externa  oritur. 

Hernia  in  quin  alis  interna  vero  formatur,  si  in- 
testina iuxta  annuli  abdominalis  angulum  internum  protru- 
sa extra  abdominis  cavitatem  apparent.  (Tab.  I.  lig.  2.  t.) 

Illo  in  loco  nempe  alteram  et  maiorem  in  sacco  perito- 
naei invenimus  foveam;  in  quam  intestina  pressa  perito- 
naeum per  annulum  abdominalem  in  directione  paululum 
obliqua  antrorsum  et  deorsum  protrudunt;  et  saccus  her- 
niosus ita  formatus  non  in  tunicam  vaginalem  communem 
descendit,  sed  superficiei  internae  adiacet  et  cum  illa  telae 
cellulosae  ope  coniunctus  est. 

Clare  nunc  apparet  sacci  herniosi  et  i n t e s t i n o - 
rum  situs,  eorum  que  ratio  ad  testiculum  et  funiculum 
spermaticum;  unde  explicare  possumus  varias  herniarum 
complicationes,  tunicarum,  quae  intestina  in  sacco  hernioso 
tegunt,  numerum  et  ortum.  De  his  omnibus  vero  fusius 
agam  in  supplementis  meis  ad  Scarpae  de  herniis  doctis- 
simum summaque,  ut  solet,  diligentia  elaboratum  opus  32); 
hinc  hoc  in  loco  calamum  figo. 

32)  Sull  Eniie  Memorie  anatomico  - chirurgiche.  Milano  dalla  R.  stam - 
■peria  1309.  c.  XIV  Tab.  aer.  incis.  (Const.  in  Germ.  28-  imperial.) 
Antou  O o n.r  v a anat ornis ch- chirur gis che  Abhandluns  f>1J  aber  die  Bruche , 
aus  dem  Ital.  iibers.  und  mit  Zjusatx.cn  versehen  v.B.PV.  Seiler.  Halle 
1813*  in  8 vo.  Mit  14  Uupfcrtafeln  in  Fol.  (Const.  5.  imperial.) 

Quum  nonnulla  restent,  quae,  nisi  variae  prohibuis- 
sent rationes,  lubentissime  superioribus  intexuissem;  ad- 
dam ea  nunc,  et  L,  B.  condonabunt,  si  forte  minus  bene 
collocata  invenerint. 

JSTon  solummodo  in  embryonibus  humanis,  sed  etiam 
in  quadrupedibus  testiculorum  situm  indagavi,  et  eandem 
fere,  quam  in  illis,  omnium  cum  quibus  cohaerent  par- 
tium conditionem  reperi.  In  embryonibus  equorum,  boum, 
ovum,  suum,  canum  et  felium  sequentia  observavi.  - — Te- 
sticuli iacent  infra  inferiorem  renum  extremitatem,  eo  pro- 
pinguiores  ad  illam,  quo  iuniores  sunt  embryones;  perito- 
naeum illos  obducit  eodem  modo,  quo  hepar,  ventricu- 
lum et  similia  organa;  sic  dicta  tunica  albuginea  hinc  or- 
tum ducit,  quae  supra  propriam  testiculi  membranam  ex- 
pansa et  cum  hac  intime  coniuncta  est.  Ad  apicem  infe- 
riorem epididymidis  et  testiculi  plica  peritonaei  ab  interna 
annuli  abdominalis  superficie  adscendit  (processus  vagina- 
lis, s.  vagina  Hali  eri,  s.  basis  Girardi,  s.  cylindrus 
Campe r i),  circumdat  haec  plica  telam  cellulosam  spis- 
sam, quae  e regione  superficiei  externae  annuli  abdomina- 
lis venit,  cum  tela  cellulosa  scroti  internaque  femoris  su- 
perficie cohaeret  et  per  annulum  abdominalem  in  abdomi- 
nis cavitatem  intrat , cum  hac  tela  cellulosa  se  eoniungunt 
fibrae  musculares,  quae  a musculo  obliquo  interno  et  trans- 

s. 

verso  sursum  se  incurvant  (gubernaculum  II  un  ter  i s.  cv- 

lindrus  Palletae);  eaque  omnia  eiusdem  sunt  formae, 

» 

qua  supra  descripta  fuerunt,  sed  pro  magnitudine  embryo- 
nis maiora:  eo  tantummodo  harum  partium  structura  dif- 
fert, quod  peritonaeum  etiam  vasa  spermatica  non  solum- 
modo sicuti  testiculos  involvit,  sed  illis  involvendis  dupli- 
caturas et  plicas  mesenterio  similes  format,  quibus  vas  de- 
ferens, arteria  et  vena  spermatica  cum  nervis  adhaeret. 
Hinc  interna  canalis  vaginalis  superficies  post  testiculi  de- 
scensum in  quadrupedibus  non  levis  est,  sed  duae  plicae 
in  illa  prominent,  quarum  una  ibi  incipit,  ubi  vasa  sper- 
matica e maioribus  vasis  proveniunt,  altera  ibi,  ubi  vasis 
deferentis  linis  inter  vesicam  urinariam  et  intestinum  re- 
ctum situs  est;  in  initio  sunt  minores,  versus  inguina  fiunt 
latiores.  In  variis  animalibus,  v.  c.  in  bove,  in  ove,  in 
sciuro  e.  s.  p.  pinguedine  hae  plicae  repletae  sunt,  etiam 
hac  ratione  mesenterio  similes. 

Testiculi  descensus  eodem  modo,  quo  in  embryone 
humano  inchoatur  et  perficitur;  post  eius  descensum  vero 
canalis  vaginalis  non  obliteratur,  sed  per  totam  vitam  aper- 
tus manet  et  veram  format  abdominis  appendicem,  qua  te- 
sticulus, epididymis,  vas  deferens,  vasa  spermatica  et  ner- 
vi peritonaei  productione  sive  duplicatura  eodem  modo  in- 
voluta iacent,  quo  organa  chylopoeetica  in  abdominis  ca- 
vitate, et  quo  testiculus  in  hac  cavitate  ante  descensum 
ipse  situs  erat.  In  nonnullis  animalibus  (e.  g.  gliribus)  hu- 
ius canalis  apertura  abdominalis  est  ampla,  nullibi  tecta, 
in  aliis  (in  equo,  bove,  ove  e.  g.)  duplicatura  peritonaei  in 


forma  valvulae  ab  armulo  abdominali  extrorsum  et  paulu- 
lum antrorsum  ante  illam  aperturam  se  extendit» 

Deest  itaque  in  quadrupedibus  tunica  vaginalis  testis 
propria  s.  tunica  elytroides;  tunicam  vaginalem  commu- 
nem s.  tunicam  erythroidem  format  tela  cellulosa,  quae  ex- 
ternam peritonaei  superficiem  obducit  coniunctim  cum  tela 
cellulosa  gubernaculi  Hunteri;  canalem  vaginalem  liaec  tu- 
nica ubique  aequaliter  circumdat  et  supra  illam  cremaste- 
ris fibrae  musculares  inductae  et  cum  illa  coniunctae  sunt. 
Convenit  haec  partium  conditio  cum  conditione  embryo- 
num humanorum,  quoad  post  testiculi  descensum  canalis 
vaginalis  adhuc  patet. 

In  animalibus  praecipue  ex  ordine  glirum , quorum  te- 
sticuli tempore,  quo  in  venerem  ruunt,  in  abdominis  cavi- 
tatem migrant,  et  alio  tempore  in  scroto  iaccnt  canalis  va- 
ginalis eiusque  apertura  abdominalis-  ampla  infundibuli  for- 
mis introrsum  versus  symphysin  ossium  pubis  descendit  et 
tela  cellulosa  eximie  laxa  cremasterem  cum  interna  scroti 
superficie  coniungit;  hinc  si  in  abdominis  cavitatem  testi- 
culi migrant,  tela  cellulosa  tractui  facile  cedit  et  una  cum 
peritonaei  processu  canalem  vaginalem  formante  et  cum 

cremastere  in  abdominis  cavitatem  revolvitur.  — Post  mi- 

grationem  testiculorum  e scroto  in  abdominis  cavitatem,  te- 
sticuli eundem  iterum  occupant  locum,  quo  in  embryoni- 
bus humanis  et  quadrupedibus  ante  eius  descensum  inveni- 
mus, canalis  vaginalis  iterum  format  processum  vaginalem, 

cremaster  et  cum  illo  coniuncta  tela  cellulosa  gubernacu- 
lum Hunteri. 

Ut  hunc  diversum  testiculi  partiumque  adiacentium 
situm  in  quadrupedibus  obvium  cum  situ  in  embryonibus 
humanis  observando  possimus  comparare,  quo  clarior  inde 
forsan  testiculi  in  embryone  descensus  historia  fiat,  illas 
partes  in  mure  ratto  et  in  sciuro  vulgari  praeparatas  deli- 
neavi huicque  opusculo  addidi.  (Compara  figuram  primam 
tabulae  primae  cum  figura  prima  tabulae  secundae,  et  figu- 
ram secundam  tabulae  primae  cum  secunda  tabulae  se- 
cundae. ) 

Figura  prima  tabulae  secundae  monstrat  abdomen  mu- 
ris ratti  ita  apertum,  ut  testiculos  et  partes  cum  illis  co- 
haerentes ita  videre  possimus,  quomodo  illo  tempore,  quo 
haec  animalia  venerem  appetunt,  in  abdominis  cavitate  in- 
clusae sunt,  testiculi  maiores  sunt  quam  alio  tempore,  epi- 
didymides  et  vesiculae  seminales  semine  repletae  turgent  et 
hae  longe  supra  vesicam  urinariam  prominent.  (Tab.  II.  fig. 

I.  r. ) Testiculi  infra  inferiorem  renum  extremitatem  ia- 
cent , peritonaeo  tecti  et  ita  circumdati  sicuti  hepar  (Tab. 

II.  fig.  i.  g. );  vasa  spermatica  in  posteriore  peritonaei  su- 
perficie iacentia  in  eiusque  duplicatura  involuta  postrorsum 
se  incurvant,  deinde  antrorsum  testiculum  adeunt  (Tab.  II. 
fig.  l.  f);  vas  deferens  eodem  modo  cum  peritonaeo  con- 
iunctum  epididymidem  attingit  (Tab.  II.  fig*  i.  fi.);  plica 
peritonaei  ( processus  vaginalis ) e regione  annuli  abdomi- 


nalis  ad  inferiorem  extremitatem  epididymidis  et  testiculi 
adscendit,  haec  plica  involvit  cremasterem  (Tab.  II.  fig. 
i.  L),  fibras  musculares,  quae  a musculo  obliquo  interno 
( musculum  transversum  abdominis  nec  in  mure  ratto  nec 
in  sciuro  vulgari  inveni)  incurvatae  antrorsum  se  flectunt, 
telamque  cellulosam,  quae  scroti  internam  superficiem  cum 
cremasteris  fibris  muscularibus  coniungit,  et  ex  scroti  ca- 
vitate usque  ad  annuli  abdominalis  externam  superficiem 
una  cum  cremastere  et  processu  vaginali  per  annulum  ab- 
dominalem in  abdominis  cavitatem  intrat,  (gubernaculum 
Hunteri.  Tab.  II.  fig.  i.  m.  o. ) 

Tempore  coitus  praeterlapso  testiculorum  et  epididy- 
midum  aeque  ac  vesicularum  seminalium  volumen  minui- 
tur, in  variis  animalibus  plus  dimidia  parte  minores  inveni; 
quo  facto  eadem  ratione,  qua  in  embryonibus  testiculi  in 
scrotum  iterum  descendunt;  saepius  itaque  hisce  in  ani- 
malibus eandem  viam  permeare  solent. 

Figura  secunda  tabulae  secundae  monstrat  abdomen 
et  scrotum  sciuri  vulgaris  ita  apertum,  ut  testiculos  in  scro- 
to iacentes  et  canalis  vaginalis  internam  externamque  con- 
ditionem possimus  videre.  Testiculi  in  scroto  iacentes  tu- 
nica vaginali  propria  carent,  peritonaei  lamina  illos  tan- 
tummodo obducit  et  tunicam  albugineam  format,  sic  cana- 
lis vaginalis  apertus  illos  recipit  (Tab.  II.  fig.  2.  m.  n.  o. ), 
vasa  spermatica  ct  vas  deferens  externae  peritonaei  lami- 
nae adiacentia  epididymidem  et  testes  adeunt  (Tab.  II.  fig. 

2.  1.),  peritonaei  plica  pinguedine  repleta  illos  involvit; 
eiusque  processus,  antea  processus  vaginalis,  nunc  cana- 
lem vaginalem  constituit,  qui  testiculum,  epididymidem, 
vasa  spermatica,  nervos  et  vas  deferens  eodem  modo  in  se 
recipit,  quomodo  saccus  peritonaei  abdominalis  ventricu- 
lum, intestina,  hepar;  tela  cellulosa,  quae  peritonaei  su- 
perficiem externam  obducit,  tunicam  vaginalem  commu- 
nem format,  cum  qua  fibrae  musculares  cremasteris  cohae- 
rent, quae  a musculo  obliquo  interno  in  scroti  cavitatem 
descendunt. 

Cremasterem  etiam  ad  hanc  testiculi  migrationem  ali- 
quid conferre  verisimile  mihi  est;  attamen  nullo  modo  nec 
hoc  phaenomenon,  nec  testiculorum  in  hominibus  embryo- 
nibus descensum  illius  actioni  solum  tribuo,  sed  in  harum 
partium  evolutione  praecipuam  horum  actorum  causam 
quaerendam  esse  censeo.  — Testiculorum  descensus  cum 
illorum  mutatione  interna  arctissime  cohaeret,  et  lento  pas- 
su sicuti  formantur,  etiam  in  scrotum  descendunt.  — In 
embryonibus  humanis  ad  quartum  usque  mensem  testiculi 
inferiori  renum  extremitati  fere  adiacent;  ab  hoc  mense 
iam  incipiunt  paululum  descendere,  inter  sextum  et  octa- 
vum mensem  migratio  supra  descripta  perficitur,  attamen 
in  superiori  scroti  parte  per  aliquod  tempus  adhuc  hae- 
rent, ab  octavo  mense  denique  usque  ad  graviditatis  finem 
scroti  fundum  petunt  et  canalis  vaginalis  plerumque  obli- 
teratur. 

Sic  etiam  in  illis  animalibus,  in  quibus  testes  tempore, 
quo  coire  solent,  situm  mutant,  haec  migratio  semper  cum 
interna  testiculorum  metamorphosi  cohaeret»  Et  sicuti  in 
viris  robustis  coitum  exercentibus  testiculi  turgent  et  quasi 
eriguntur,  cremasteresque  se  contrahunt,  illosque  versus 
annulum  abdominalem  premunt;  sic  in  illis  animalibus, 
quando  testiculi  stimulo  venereo  turgent  et  ad  migratio- 
nem iam  proni  sunt,  cremasterum  contractio  illam  promo- 
vet, minime  vero  illam  producit,  nec  conficit.  — Pari 
modo  quando  interna  testiculi  metamorphosis  ad  stimulum 
venereum  necessaria  finita  est  unaque  testiculi  turgescen- 
tia, et  evolutionis  nisus  ad  extensionem  versus  externas 
partes  redit,  cremasteris  contractio  explicationem  proces- 
sus vaginalis  promovet  et  testiculus  hanc  extensionem,  via 
quasi  strata,  sequitur,  sensimque  usque  ad  scroti  fundum 
procedit. 

Haec  harum  fibrarum  muscularium  actio  vere  esse  vi- 
detur; et  revera  nisi  hanc  illis  concedamus,  omnino  illis 
animalibus  inutiles  esse  viderentur.  — Si  vero  in  his  ani- 
malibus talem  exercent  functionem,  cur  illis  non  similem 
in  embryonibus  humanis  concedamus  actionem , ubi  simi- 
lem invenimus  structuram?  Promovent  itaque  fibrae  illae 
musculares  gubernaculi  Hunteri  testiculorum  descensum, 
qui  in  ipsa  partium  evolutione  primam  et  intimam  agnoscit 
causam.  Lubentissime  concedo , obscuri  semper  adhuc  ali- 
quid haerere  in  hac  causae  testiculorum  descensus  explica- 

tione,  cum  ad  vires  vitales  et  partium  evolutionem  provoco, 
attamen  hoc  principiis  nostris  naturaeque  magis  convenire 
mihi  videtur,  quam  variae  causae  ab  aliis  scriptoribus  pro- 
positae. Ipse  Brugnoni  subtilis  observator,  diu  haesi- 
tat cuinam  causae  testiculi  descensum  tribuat,  et  tandem 
ad  causam  quandam  mechanicam  obscuram  confugit,  di- 
cens pag.  241  libri  infra  laudati:  „ Atque  equidem  cuinam 
parti  potiori  iure  testis  descensum,  quam  cremasteri  tri- 
buamus, non  video,  musculo  scilicet,  cuius  adhaesio  im- 
mobilis tunc  temporis  est  inferior  ad  inguen,  mobilis  autem 
superior  ad  testem , quem  sese  contrahendo  non  deducere 
non  potest.  u ■ — et  pag.  245  pergit:  „qua  propter  re  diu 
ac  diligenter  pensitata,  ut  simplicius,  sic  verius  testium 
in  scrotum  descensum  ob  oculos  mihi  ponere  videor,  qui, 
quum  peritonaei  cavum  processum  extra  abdomen  in  in- 
guen productum , iam  videam,  priusquam  testes  a lumbis 
dimoveantur,  per  simplicem  loci  mutationem,  et  perito- 
naei extensionem,  eos  devolvi  censeo:  huic  descensui  fa- 
vet eorundem  proximis  partibus  laxissimus  nexus,  interio- 
risque  abdominis  membranae  natura  sequax,  et  ad  maxi- 
mam extensionem  accomodata.  u — Male  Quelmalz, 
Pott  et  alii  assumunt:  a musculorum  respirationi  inser- 
vientium actione  testes  in  scrotum  urgeri,  cum  plerumque 
iam  ante,  quam  respiratio  incipit,  in  scrotum  prolapsi  sint. 
Nec  magis  naturae  convenit  Ha  11  eri  et  Tu  minati  opi- 
nio, sanguinis  in  testiculos  influxum,  testiculorum  gravita- 


tem  intestinorum  motum  peristalticuin  et  pressionem  testi- 
culos in  scrotum  protrudere.  Pondus  verum  testiculorum 
non  magni  est  momenti,  parva  sanguinis  quantitas  non 
multum  illud  potest  augere,  et  contra  leges,  quas  vis  gra- 
viditatis sequitur,  in  sueto  embryonis  situ  deberent  adscen- 
dere,  si  a testiculorum  pondere  migratio  eorum  in  scrotum 
penderet.  Martini  plures  affert  causas,  quae  etiam  rem 
minime  sufficienter  explicant:  i)  gravitatem  testis  pro- 

priam; 2)  pelvis  in  embryone  structuram ; 3)  gubernaculi 
Hunteri  vim  contractivam ; 4)  ductum  deferentem,  cum  ve- 
sica urinaria  ab  urina  expansa  illum  premat;  5)  arteriam 
umbilicalem,  arterias  iliacas  et  musculum  psoas,  qui  te- 
sticulum in  unum  aut  alterum  latus  deviare  impediunt.  — ■ 
Gubernaculi  Hunteri  vera  structura  eiusque  cum  crema- 
stere  coniunctio  Martinio  ignota  erat,  hinc  forsan  tan- 
tummodo de  contractione  telae  cellulosae  illius  gubernaculi 
loquitur.  - — Paletta  gubernaculum  maxima  ex  parte  ca- 
vum esse  censet  et  per  mediam  illius  cavitatem  album  sti- 
patum funiculum  a testis  basi  ad  os  pubis  descendere  affir- 
mat, qui  contractione  sua  testiculum  usque  ad  annulum 
abdominalem  trahat.  — Gubernaculum  vero  non  est  ca- 
vum, et  stipatus  ille  funiculus,  nihil  aliud  est,  quam  tela 
cellulosa,  cum  qua  cremasteris  librae  se  coniungunt.  — • 
Hunter,  Oehme,  Lobstein  gubernaculi  Hunteri 
contractione  testiculi  descensum  promoveri  opinati  sunt. 
Cur  vero,  si  librae  musculares  in  organo  aliquo  inveniun- 

tur,  non  his,  sed  telae  cellulosae  actionem  tribuamus?  — 
Cremasteris  actione  testiculum  non  deduci  Palletta  putat, 
quia  ille  musculus  tenuissimus,  mucosus,  contractionis  in- 
capax in  foeti bus  sit,  Hunterus,  quod  causam  non  inve- 
niat, cur  per  eandem  cremasteris  actionem  testes  non  de- 
scendant in  erinaceo,  et  in  quibusdam  aliis  quadrupedibus. 
Hae  rationes  vero  non  sufficiunt  ad  refutandam  opinionem, 
cremastcrem  aliquid  ad  testiculi  descensum  conferre  et  recte 
monet  Brugnoni;  funiculum  album  stipatum  Pallettae 
nihil  aliud  esse,  quam  ipsum  cremasterem;  et  si  vel  conce- 
damus, debilem  esse  in  embryonibus  propter  huius  aetatis 
mollitiem  cremasteris  actionem,  nulla  tamen  non  erit;  et 
quam  molles,  quam  tenues  in  nonnullis  animalibus  sunt 
musculi,  qui  functiones  suas  optime  perficiunt.  In  erina- 
ceo testiculi  non  devolvuntur,  primum  quia  scroto  caret 
hoc  animal,  nec  ullus  adest  inquinalis  annulus,  per  quem 
eisdem  aditus  pateat;  secundo  quod  cremaster,  a musculo 
obliquo  interno,  et  transverso  in  regione  lumbali  et  iliaca 
oritur,  ex  qua  regione  ad  testium  basin  descendit;  sese 
igitur  contrahendo,  ad  superiora  potius,  quam  ad  inferiora 
testes  trahat  necesse  est. 

Porro  quoque  cur  in  homine  vaginalis  tunica  clauda- 
tur, mechanicas  physiologi  quaesiverunt  causas;  Palletta 
a positu  hominis  verticali , Brugnoni  a cremasteris  pres- 
sione, Tuminati  a pressione  gelatinae  in  tunicae  dartos 
cavitate  accumulatae,  canalis  vaginalis  coalitum  repetierunt. 


Sed  cur  hic  anxie  alias  causas  quaeramus,  quam  leges  for- 
mationis ipsius  embryonis;  nonne  per  varias  periodos  alii 
canales  et  foramina  clauduntur?  alia  aperiuntur  ? 


In  embryonibus  humanis  femininis  et  in  puellis,  re- 
cens natis,  sicuti  in  multis  quadrupedum  feminis  rudimen- 
tum canalis  vaginalis  invenitur.  In  quadrupedum  feminis 
peritonaei  processus  canalem  vaginalem  brevem  format,  qui 
oblique  a latere  introrsum  versus  symphysin  ossium  pubis 
descendit,  ligamentum  uteri  rotundum  peritonaeo  involu- 
tum recipit,  et  per  totam  vitam  apertus  manet*  In  em- 
bryonibus a decima  quarta  septimana  et  in  recens  natis  si- 
milis reperitur  canalis,  qui  ante  ligamentum  uteri  rotun- 
dum oblique  introrsum  in  regione  inquinali  versus  symphy- 
sin ossium  pubis  descendit,  ubi  coecus  finitur.  Vacuus  est 
in  statu  normali  hic  canalis  brevis , brevi  post  partum  obli- 
teratur  et  loco  aperturae  abdominalis  cicatricula  reperitur. 
In  statu  morboso  vero  intestina  in  illum  canalem  intrant, 
aut  lympha  repletur,  sic  herniam  feminarum  congenitam, 
vel  tamen  in  puellis  recens  natis  ortam,  et  hydrocelen  tuni- 
cae vaginalis  format.  — Nu  chius33)  hocce  canalis  vagi- 
nalis rudimentum  in  cane  primum,  deinde  etiam  in  mulie- 
ribus observavit  et  diverticuli  nomine  insignivit.  Hensin- 

33)  Adenographia  curiosa,  Leid.  1691.  p.  153  sqq.  fig.  35.  39.  40. 

gius34),  Hallerus,  Vicq  d’  A zyr  3 5)  et  alii  contendunt 
quidem,  tale  diverticulum  nunquam  adesse , Camperus, 
Girardi,  Oehmius,  Wrisbergus,  Palletta,  Brug- 
noni,  M e c k e 1 i u s 3 °)  contra  illud  vere  exstare  affirmant. 
Ego  hoc  diverticulum  non  solummodo  in  embryonibus  et 
recens  natis,  sed  etiam  in  femina  triginta  annorum  vidi,  in 
hac  lympha  repletum  erat  et  aperturam  abdominalem  cica- 
tricula bene  distinguenda  clausit  3 7).  Nunquam  in  puella 
recens  nata  intestina  in  illo  diverticulo  inveni,  nonnullis 
vicibus  vero  in  cadaveribus  puellarum,  quae  intra  annum 
sextum  et  decimum  essent,  hernias  vidi,  quae  illud  diver- 
ticulum perspicue  occupabant38).  Ex  Nuckii  experi- 
mentis diverticuli  vasa  sanguifera  veniunt  a vasis  ligamenti 
rotundi,  quod  quidem  observandi  occasio  mihi  adhuc  de- 
fuit. Pergam  vero  in  perscrutatione  ligamenti  rotundi,  cu- 
ius nondum  plane  perspecta  est  fabrica  et  cum  diverticulo 
relatio;  et  quae  forsan  memoratu  digna  invenero,  alferam. 

34)  De  peritonaeo  — in  Halleri  collect,  Diss.  anat,  T.  I.  pf  355* 

35)  In  oper.  inf.  cit. 

36)  In  libr.  infra  laudatis, 

57)  Cf.  Oehme  et  Wrisberg  1.  c.  Neuste  Annalen  d.  franz.  Arzncy* 
kunde  u.  fVundarmeykunst , I.  B * Leipz.  1791.  «S.  32.  Leyseri  ob* 
servatio,  qui  hydropem  labii  maioris  describit  in  op.  culter  anato* 
micus,  ed.  14.  1679.  p.  223  et  dicit:  „ operae  praevium  facturus 

sum,  si  quandam  hydropis  speciem  designabo,  quam  non  memini  apud 
quendam  autorem  legisse.  “ de  Graaf  de  mulieb.  organ.  Leid.  1672. 

33)  Cf.  Camper,  Wrisberg,  Oehme  1.  c.  Lcvret  V art  de  V ac- 
conchem,  p.  243.  ______ 

Utor  liac  occasione,  Lectoribus  Benevolis  non- 

nulla  proponendi,  quae  de  partium  genitalium  anomaliis 
observavi,  quoad  testiculorum  abnormalem  situm  spectant. 
I11  numero  haud  exiguo  cadaverum,  quae  dissecui  et 

perscrutatus  sum,  Unicum  modo  inveni  virum  triginta  quin- 

que  annorum,  patrem  plurium  liberorum,  cryptorchi- 

dem  sive  testicondem,  et  inter  plus  quam  mille  et 
quingentos  viros,  qui  vivi  mihi  praefecturae  Vitebergensis 
Physico,  quum  militum  delectus  haberetur,  explorandi 
erant,  etiam  unum  modo  inveni  iuvenem  viginti  annorum, 
cui  testes  retro  annutum  abdominalem  haerebant;  unum 
aut  alterum  testiculum  vero  saepius,  attamen  non  frequen- 
ter, in  scroto  desideravi. 

In  cadavere  illo,  quod  accuratius  indagare  poteram, 
sequentia  inveni  r corporis  habitus  erat  robustus,  bene  nu- 
tritus, crines  in  regione  pubis  et  aliis  suetis  locis  in  con- 
spectum veniebant;  scrotum  contractum,  vacuum,  flacci- 
dum et  rugosum  pendebat,  membrum  virile  iusta  longitu- 
dine et  structura  gaudebat.  Regio  inquinalis  ab  annulo 
abdominali  extrorsum  tumida  paululum  apparebat.  Inte- 
gumentis communibus  sublatis  telaque  cellulosa  remota 
fibrae  musculares  cremasteris  in  conspectum  venerunt,  quae 


usque  ad  tertiam  circiter  partem  scroti  cavitatis  se  exten- 

' ' )j  <;  . f; 

derent,  ibique  cum  tela  cellulosa  scroti  Cohaererent»  Cre- 


mast.ere  inciso,  vidi  telam  cellulosam  spissam,  quae  fibras 
musculares  cremasteris  inter  se  coniungeret,  annidum  ab- 


dominalem  clauderet,  externam  superficiem  peritonaei,  ca- 
nalem vaginalem  formantem,  circumdaret  et  cum  partibus 

vicinis  coniungeret.  Apertura  canalis  vaginalis  abdomina- 

* 

lis  erat  coarctata  et  duplicatura  peritonaei  in  forma  valvu- 
lae tecta.  Canales  depique  vaginales  in  utroque  latere  aper- 
tas, testiculos  cum  epididymide  nulla  tunica  vaginali  pro- 
pria tectos  oblique  inveni  sitos,  epididymides  paululum  in- 
trorsum et  sursum,  testiculum  extrorsum  versus  ligamen- 
tum Poupartii.  Vasa  spermatica  et  vas  deferens  posteriori 
peritonaei  superficiei  adhaerebant,  et  incurvata  posterio- 
rem epididymidis  et  testiculi  superficiem  adibant  Cum  ca- 
nalis vaginalis  ab  apertura  abdominali  usque  ad  annuluin 
abdominalem  apertus  erat,  testiculoque  expansus,  optime 
formationem  canalis  illius  poteram  perscrutari,  et  videbam, 
quomodo  ille  inter  fibras  musculi  obliqui  interni,  infra  mar- 
ginem inferiorem  musculi  transversi,  externe  a musculo 
obliquo  interno  et  externo,  interne  a peritonaeo  tectus  obli- 
que versus  symphysin  ossium  pubis  descenderet. 


Alia  observatio  nobis  monstrat,  uti  ex  hucusque  insti- 
tutis explorationibus  verisimile  esse  videtur,  coniunctio- 
nem  testiculorum  cum  partibus  genitalibus  externis  femini- 

nis  deformibus,  qui  quidem  hermaphroditi  dicuntur. 

4 [ . ' 5 r ■ ' j f)  ' r!  t f ■ ‘ ' ll)r}  i!  IO  f r * j 1 C ’ • i 1 1 ; £ , " i ’ , « 

Maria  Christiana  K.  triginta  quinque  annos  nata 
corporis  gaudet  habitu,  feminino  quidem  maxima  ex  payie 


respondenti,  aliqua  tamen  ratione  ab  illo  quoque  aberrante 
et  ad  masculinum  magis  accedente,  partium  genitalium  vero 
eiusmodi  structura,  ut  sexus  eius  omnino  adhuc  incertus 
reddatur.  — Procera  est  statura,  corpore  bene  nutrito,  lau- 
dabili totius  corporis  constitutione  praedita,  musculi  crassi 
sub  cute  bene  apparent  et  prominent  sicuti  in  viris : cutis 
non  nimis  pinguedine  referta,  mollis  et  tenera  qualem  in 
feminis  videmus.  Pili  in  illis  modo  inveniuntur  locis,  ubi  in 
sexu  sequiori  provenire  solent,  non  in  barba,  pectore,  cru- 
ribus aliisque  partibus,  quae  in  sexu  potiori  illis  teguntur. 
Thorax  feminino  similis,  brevis  nempe,  arctus,  in  regione 
mammarum  minus  convexus;  idem  valet  de  pelvi,  quae  lata 
est,  pars  iliaca  ossium  innominatorum  ad  planum  horizon- 
tale magis  inclinat,  tubera  ossis  ischii,  trochanteres  et  su- 
periores ossium  femorum, partes  aeque  a se  invicem  remo- 
tae sunt  ac  in  feminis  esse  solet,  hinc  etiam  crura  versus 
genu  oblique  descendunt.  Larynx  structura  maiori  mul- 
tum prominet;  vox  profunda  et  fortis,  virili  magis  similis. 
Mammae  pinguedine  quidem  non  adeo  turgent,  ut  in  femi- 
nis simili  corporis  statura  plurimum  invenitur,  attamen 
omnino  forma  mammarum  feminearum  sunt  praeditae. 

Si  partes  genitales  obiter  modo  adspiciuniur,  a nor- 
mali partium  genitalium  sexus  sequioris  structura  minime 
aberrare  videntur.  Longe  aliter  vero  res  se  habet,  si  eas 
accuratius  exploramus,  tunc  de  huius  individui  sexu  dubii 
haeremus. 

Primum,  quod  sub  monte  veneris  crinibus  sueto  modo 
tecto  a naturali  forma  diversum  sub  oculos  cadit,  sunt  la* 
bia  vulvae  maiora  tam  ratione  proceritatis  totius  corporis, 
quam  ratione  longitudinis  perinaei  nimis  brevia.  A conjun- 
ctione anteriori  usque  ad  posteriorem  2-|  tantummodo  polli- 
ces sunt  longa  et  perinaeum  etiam  duo  metitur  pollices, 
cum  e contrario  in  rite  formatis  partibus  genitalibus  et  in 
feminis  nostri  individui  corporis  staturae  similibus  labio- 
rum maiorum  longitudo  tres  pollices  et  perinaei  vel  i| 
pollices  in  genere  aequare  soleat.  Anterior  Lorum  labiorum 
pars  praesertim  dextri  ratione  longitudinis  nimis  crassa  et 
ampla  apparet;  versus  posteriorem  extremitatem  labia  mox 
contrahuntur  et  in  tenues  transeunt  plicas  cutaneas.  Me- 
moratu vero  praecipue  dignum  est,  quod  in  labiis  maiori- 
bus, si  digitis  accuratius  indagamus,  corpora  invenimus  ob- 
longe rotunda,  testiculis  simillima,  ita  ut  in  utroque  latere 
epididymis  adeo  apparere  videatur,  a quibus  versus  annu- 
lum  abdominalem  funiculi,  funiculo  spermatico  omnino  si- 
miles adscendunt.  Corpus  quod  in  labio  dextro  reperitur 
magis,  quam  corpus  in  sinistro  labio  ab  annulo  abdominali 
remotum  est,  hinc  corpus  epididymidi  simile  melius  possu- 
mus distinguere.  Labia  vulvae  minora  s.  nymphae  et  clito- 
ris normalem  habent  formam,  si  excipis,  quod  nymphae 
pone  foramen  parvum  quod  Vaginae  aperturae  loco  occur- 
rit, se  coniungunt  et  parvam  tenuemque  formant  plicam 
cutaneam.  Propria  urethrae  apertura  sueto  loco  iuxta  cli- 

toridem  deest,  nec  ullum  hymenis  aut  caruncularum  myr- 
tiformium  reperitur  vestigium.  Ibi  ubi  in  naturali  statu 
vaginae  apertura  sita  esse  solet,  arcti  modo  canalis  reperi- 
mus  ostium,  cuius  diameter  dimidium  aequat  pollicem.  Ca- 
nalis, ad  quem  lioc  ostium  ducit,  per  unius  modo  et  dimi- 
dii pollicis  spatium  ostii  amplitudinem  retinet,  deinde  ita 
coarctatur,  ut  specillum,  cuius  diameter  tres  modo  metie- 
batur pollices,  introducere  possem.  Initium  et  amplior  pars 
huius  canalis  est  itaque  commune  receptaculum  aperturae 
urethrae  et  vaginae;  illius  aperturam  invenimus,  si  specil- 
lum antrorsum  et  oblique  paululum  superne  flectimus,  hu- 
ius vero  si  in  eadem  obliqua  directione  versus  os  sacrum  in- 
troducimus. — Canalis  posterior  arctus,  qui  vaginae  locum 
occupat,  quinque  pollices  est  longus  et  usque  ad  eius  finem 
nullibi  dilatatio  reperitur,  nec  in  superiore  extremitate,  ubi 
sacco  similis  finitur,  maiorem  invenimus  ambitum,  et  nihil, 
quod  orificii  uteri  speciem  prae  se  ferat.  Cum  per  hunc 
canalem  ope  specilli  et  per  anum  ope  digiti  hanc  regionem 
exploraremus,  specilli  quidem  apicem  et  supra  illud  partes 
membranaceas  corpus  vero  utero  simile  non  reperiinus. 
Lotium  per  illud  foramen  primum  paululum  retrorsum,  de- 
inde antrorsum  effluxit,  ita,  ut  urinae  radius  ad  os  sacrum 
formaret  convexitatem.  Nunquam  hoc  individuum  erat 
menstruatum,  nec  unquam  fluore  albo  benigno  laborabat. 
Ante  annum  et  dimidium  vero  fluore  albo  ex  infectione 
orto  laborabat.  Est  enim  libidinosa  et  uti  ipsa  fassa  est, 
x 7 

saepias  cum  viris,  horum  enim  amore  solummodo  flagrare 
se  dicit,  coitum  exercere  tentavit;  et  uti  alii  mihi  narrave- 
runt, etiam  feminas  in  lecto  iacentes  adibat  partesque  geni- 
tales illis  se  imponendo  fricabat.  Simul  cum  fluore  albo 
laboraret,  corpus  illud  in  labio  dextro  iacens  tumebat,  et 
vehementissimis  ipsa  cruciabatur  doloribus;  fomentationi- 
bus adhibitis  tumor  quidem  resolvebatur,  attamen  parva 
induratio  remanebat.  Interdum  si  nocturno  tempore  som- 
niis libidinosis  agitatur,  humor  aliquis  spasmodica  partium 
genitalium  internarum  actione  ex  illo  orificio  se  eiaculatur, 
simili  modo  ac  semen  pollutionibus  nocturnis  eiicitur,  tunc 
etiam  singulari  se  affici  dicit  sensu  in  illis  corporibus,  quae 
simul  fortiter  et  spasmodica  quasi  actione  versus  annulum 
abdominalem  premuntur.  — Linteum  humore  illo  hume- 
ctatum  et  adhuc  humidum  exploravi,  odor  semini  virili  si- 
milis erat,  corpuscula  gelatinosa  hinc  inde  vidi,  et  linteo 
siccato  maculae  iis,  quas  a semine  virili  oriri  videmus,  plane 
aequales,  remanebant. 

Possunt  quidem  illa  corpora  ovaria  etiam  esse  pro- 
lapsa, cum  qua  deformatione  vaginae  coarctatio  se  coniun- 
gere  solet;  attamen  si  omnia,  quae  narravi,  consideramus, 
verisimile  esse  videtur , labia  illa  maiora  testiculos  conti- 
nere. Stimuli  sexus  directio,  cum  saepius  iam  cum  viris 
nunquam  vero  cum  feminis  coeundi  cupiditatem  sibi  fuisse 
confessa  est,  minime  quidem  testiculorum  praesentiam  con- 
firmare videtur*  Attamen  primum  nescimus,  an  veritatem 

€it  confessa,  praesertim  cmn  etiam  cum  feminis  libidinose 
concubuerit,  deinde  in  tali  partium  a normali  structura  dif- 
ferentia, etiam  hac  ratione  anomalia  locum  habere  potest. 

Si  illa  corpora,  quae  in  labiis  maioribus  invenimus, 
sunt  testiculi,  haec  partium  genitalium  innormalis  structura 
omnes  inter  hucusque  descriptos  similes  casus,  illum  ma- 
xime aequat,  cuius  historiam  et  ichnographiam  111.  A c her- 
ma n no  debemus30).  Partes  genitales  externas  sic  descri- 
bit vir  Illustrissimus: 

„ Penis,  aut  si  mavis  genitale  membrum  tres  metieba- 
tur centimetros,  crassitie  unius  centimetri  non  inter  cutis 
adiposae  duplicaturam  radice  sua  delitescebat,  quin  potius 
in  colle  pubis  prominebat.  Glans  circiter  tertiam  penis 
partem  constituebat  crassa  rotunda  non  perforata,  sed  ta- 
men aliquo  quasi  pristinae  perforationis  stigmate  notata, 
quod  tenui  quasi  membrana  obvelatum  diceres. 

Penis  flaccidus  pendebat,  et  quas  tegebat,  partes,  om- 
nino observatoris  subduxit  oculo  ita  quidem,  ut  iam  sac- 
culum testicondum,  quem  scrotum  vocant,  eo  certius  in- 
tueri diceres , cum  sinistra  eius  pars  tumidior  paululum  si- 
nistra extaret  et  propenderet. 

_ • 

Penem  autem  ubi  digitis  attollerem,  sub  eodem  rimam 
adverti  oblongam  hiantem  unum  circiter  centimetrum  dia- 
metro metientem  intus  tenui  cinctam  membrana,  rubellam 

39)  infantia  androgyni  historia  et  ichnrgraphia.  Jenae  1S05, 


mucida  excretione  caerulescentem ; neque  ductus  urethralis 
orificium  neque  internae  membranae  duplicatae,  quam 
Nymphas  vocant,  ullum  adparuit  vestigium. 

Penis  ipse  cute  flaccido  induebatur,  quae  circa  glandis 
coronam  in  plicas  multiplices  attollebatur  frenulo  subtus 
praeputii  ad  instar  adnexo.  Glans  non  tecta  erat,  sed  nuda 
prorsus  praeputii  regulis  retro  glandem  reversis. 

Penis  sursum  tracti  inferior  facies  in  lineam  terminaba- 
tur excrescentem,  quae  centimetrum  producta  in  hiatum 
vaginalem  dividebatur,  et  rursus  unita  raphes  ad  instar  ad 
anum  producta  terminabatur. 

Ad  latera  vaginalis  rimae  duo  pendebant  sacculi  tumi- 
duli scroti  instar  rugosi,  labia  externa  pudendi  muliebris 
mentientes,  supra  et  infra  quidem  ut  scrotum  raphe  di- 
stincti, sed  ea  profundius,  sita  in  medio  autem  distincta  ri- 
mula divisa.  Horum  alter  sacculus  et  quidem  dexter  altero 
paulo  maior  tumidior  et  magis  deorsum  protrusus,  sinister 
vero  minor  planior  et  magis  ad  inguen  elatus.  Tactus  in  his 
pudendi  labiis  corpus  nullum  prodidit,  quae  testium  prae- 
sentiam indicaret,  quin  potius  vacuos  eosdem  cellulosa  tan- 
tum tela  repletos  illico  iudicavi. 

Si  mingebat  infans,  ex  toto  vaginali  ductu  urina  pro- 
fluxit, neque  enim  urethrae  orificium  conspicuum  erat, 
quia  profundius  in  canali  vaginali  prosiliit  lotium. “ 

Sectione  instituta  inveniebat,  canalem  illum,  ex  quo 
lotium  profluebat,  longius  adhuc,  quam  ad  vesicam  urina- 

riam  produci  et  in  eius  fundo  uteri  muliebris  orificium  pro- 
tendi. — In  scrotalibus  labiis  testes  fabricae  perfectissimae 
contenti  erant.  — In  abdomine  loco  solito  inveniebat  ute- 
rum membrana  coriacea  densa  conflatum,  uteri  gravidi  for- 
mam referentem.  Ductus  deferentes  retro  tunicam  vagina- 
lem, quae  epididymidem  circumvelat,  versus  annulum  ab- 
dominis ferri,  ac  per  eundem  in  abdominis  cavum  pene- 
trare vidit*  In  hoc  per  latum  transeunt  peritonaei  duplica- 
tum processum,  qui  versus  uterum  reflexus  eidem  ligamenti 
lati  instar  adhaeret.  Hic  constituunt  insignia  glomera  ro- 
tunda, quae  ex  variis  vasis  deferentibus  circumvolutionibus 
iuxta  se  positis  et  cellulosa  unitis  consistunt.  Porro  in  eo 
circiter  loco,  quo  secundum  perfectae  mulieris  normam  tu- 
bae Fallopianae  uterum  transeunt,  canalis  ille  proprium 
matricis  textum  perforat,  interno  uteri  parieti  adhaeret, 
versus  uteri  utrumque  latus  ad  inferiora  reflectuntur  et  ad 
orificii  uteri  utrumque  latus  perexiguis  ostiis  terminantur. 

Conveniunt  itaque  duae  illae  partium  genitalium  ab- 
normitates aliqua  modo  ratione,  ita  ut  quamquam  sint  si- 
miles, tamen  si  ad  externam  modo  illarum  partium  formam 
respicias,  opposito  quasi  polo  illarum  abnormitatum  agmen 
claudant.  Partes  genitales  ab  111.  Ac  k er  manno  explora- 
tae masculinis , illae  a me  examinatae  femininis  sunt  simi- 
liores. — Ibi  reperiebatur  penis  clitorideus,  hic  clitoris 
perfecta;  ibi  partes,  quae  labia  maiora  mentirentur,  scro- 
tum fissum  referrent,  hic  labia  maiora  paululum  modo  cras- 


t 


5 2 


siora  et  breviora  erant,  quam  labia  maiora  normali  forma ; 
ibi  labia  minora  deerant,  hic  bene  formata  existebant;  ibi 
labia  vulvae  scrotalia  testiculos  continebant,  hic  in  illis  in- 
venimus corpora  testibus,  quoad  ex  nunc  instituta  explora- 
tione iudicare  licet,  simillima,  in  utroque  individuo  una 
modo  apertura  qua  et  lotium  effluxit  et  aperturam  canalis, 
qui  vaginae  locum  tenet,  recepit.  — Comparationem  ulte- 
rius continuare  illi  est  reservatum,  qui  aliquando  sectionem 
individui  nostri  poterit  instituere.  Forsan  etiam  hic  repe- 
ritur  uterus  membranaceus  et  similis  vasorum  deferentium 
decursus.  Cum  enim  per  anum  modo  exploratio  locum  ha- 
beat, nemo  sine  omni  dubitatione  poterit  affirmare,  utrum 
uterus  membranaceus  adsit  nec  ne. 

Minus  quam  memorato  casui  noster  casibus  a Weit- 
brechtio40)  et  a Mareto41)  descriptis  similis  est.  In 
illo  inveniebatur  penis  in  glandem  terminatus,  in  quo  sul- 
cus levis  et  caecus  exaratus  erat,  infra  hoc  membrum  utrin- 
que  saccus  pendebat,  qui  corpusculum  duriusculum  conti- 
nebat pro  testiculo  habendum,  cum  supino  corpore  in  in- 
guina retrahebatur.  Diductis  cruribus  et  sacculis  orificium 
in  medio  patuit  vix  unum  pollicem  longum  et  ligamentis  cu- 
taneis ad  sacci  scrotiformis  labia  utrinque  annexum.  — In 
casu  a Mareto  memorato  penis  erat  imperforatus.  Sub 

40)  Novi  commem,  Acad.  sc.  imp.  petropolit.  T.  I.  p.  5*5  et  33** 

41)  Memoires  de  V Acad.  de  Diion  1772.  Tom.  II.  p.  137. 

eadem  rima  duplici  labio  cincta,  in  cuius  sinistro  exteriore 
corpus  ovale  testi  non  absimile  tactu  deprehensum  fuit. 
Abdomine  in  parte  dextra  compresso  ibidem  similis  tumor 
prodibat.  Urethra  inter  labia  interna  superius  hiabat;  sub- 
ter illam  orificium  in  vaginam  extitit  hymene  coarctatum; 
ibidem  et  caruncularum  myrtiformium  apparebant  vestigia. 
Inter  intestinum  rectum  et  vcaicam  saccus  latuit  membra- 
naceus , qui  ultra  pollicem  longus  dimidium  latitudine  ae- 
quabat, in  veru  montanum  terminatus,  ubi  vesicularum  se- 
minalium ostia  excretoria  reperta  fuere.  Testiculus  sinister 
ductu  deferente  instructus  erat;  vesiculae  verum  semen 
continere  videbantur.  Tumor  ovalis,  qui  dextram  regio- 
nem abdominalis  annuli  occupavit,  erat  saccus  sero  san- 
guinolento repletus,  in  quo  corpus  colore  et  forma  hip- 
' pocastani  semen  repraesentans  situm  erat;  in  eodem  la- 
tere tuba  F allopii  ad  saccum  usque  membranaceum  proten- 
debatur. 

Etiamsi  vero  illa  corpora  in  labiis  maioribus  inclusa 
non  sint  testiculi,  tamen  haec  partium  genitalium  abnor- 
mis structura  memoratu  digna  est,  cum  nobis  exhibeat 
exemplum  valde  deformatae  vaginae  et  orificii  urethrae  in- 
solito loco  siti,  ita  ut  illud  individuum  cum  hypospadiaeis 
quodammodo  possis  comparare;  et  forsan  ovaria  per  an- 
nulum  abdominalem  in  labia  maiora  prolapsa. 

Hac  occasione  in  mentem  mihi  venit  praeparatum  diu 
iam  in  museo  anatomico  universitatis  nostrae  asservatum 
a V at  ero  in  Catalogo  regii  in  Academia  ad  Albim  musei 
anatomici  augustei  ita  designatum : genitalia  Johannae 

Teiehmanniae  75  annorum  hermaphroditae.  Sexus  huius 
individui  vero  ex  adspectu  partium  genitalium  externarum 
tam  clare  patet,  ut  mirum  sit,  quod  usque  ad  annum  sep- 
tuagesimum quintum  feminae  nomen  .gesserit.  — Penis 
qui  in  statu  contracto  (quod  incommodum  ortum  est  e 
modo,  quo  asservatum  est  hoc  praeparatum),  in  quo  il- 
lum video,  tamen  duo  et  dimidium  pollices  est  longus  et 
iusto  loco  perforatus,  inter  plicas  cutaneas,  quarum  ex- 
ternae labia  maiora,  internae  labia  minora  mentiuntur,  cir- 
cumdatus pendet.  Nullum  reperitur  foramen,  nec  fossa 
quidem  quae  pro  introitu  in  vaginam  possit  haberi.  Labia 
minora  incompletum  formant  praeputium,  quod  in  ante- 
riore parte  cum  glande  ope  frenuli  cohaeret.  Urethra  di- 
rectione fere  perpendiculari  ducit  ad  vesicam  urinariam. 
Testiculi  sunt  abscisi,  hinc  non  possum  dicere  utrum  ab- 
domen, an  plicae  illae  cutaneae  illos  recondiderint.  Vas 
deferens  sicuti  in  statu  normali  in  vesiculas  seminales  trans- 
it, quae  aeque  ac  glandula  prostata  su^Jum  occupant  locum. 


Hae  deformitates  pertinent  ad  secundam  et  tertiam, 
quam  ingeniose  constituit  illustr.  Meckelius,  hermaphro- 

ditorum  classem,  et  haec  quidem  ad  secundam,  quae  con- 
tinet illas  deformitates,  ubi  partes  genitales  partim  secun- 
dum masculinum , partim  secundum  femininum  typum  for- 
matae sunt,  sine  organorum  duplicitate;  illa  vero  verisi- 
mile ad  tertiam,  quae  complectitur  rariores  harum  partium 
deformitates,  ubi  numerus. singulorum  ad  illos  pertinentes 
organorum  nunc  ad  huius,  nunc  ad  illius  generis  typum 
formatorum,  multiplicatus  est,  et  revera  coniunct.io  par- 
tium genitalium  utriusque  sexus,  quamquam  incomplete 
formatarum,  incipit.  — Sufficiat  haec  indicasse,  cum  iam 
Ackermannus42)  et  Meck  eli  us  43)  recentioribus  tem- 
poribus hermaphroditorum  varia  exempla  eximia  diligentia 
non  solummodo  collegerint,  sed  etiam  egregie  hac  de  re 
disputaverint. 

42)  1.  c. 

43)  Ueber  die  Zwitterbildungcn  in  Ii  e iVs  Archiv  f.  Physiologie , II.  ~B. 

3*  dJ.  p.  263.  sqq.  Me  ckel'  s Handb , d.  pathol.  Anatoni  ie , II.  B. 

Libri  cie  testiculorum  in  abdominis  cavitate  situ  et  de  eo- 
rum in  scrotum  descensu  agentes,  ad  quos  in  conscribendo 

Figurarum  explicatio . 


Tabulae  I. 


-p  _ *ig.  »• 

r oetus  sex  mensium  abdominis  cavitas  aperta;  intestina  et  peritonaei 
pars  sunt  reclinata,  ita,  ut  cerni  possint:  testiculi  in  situ  suo  infra  renum 
marginem  inferiorem,  peritonaeo  involuti,  pars  epididymidis  posterior, 
arteria  et  vena  spermatica,  vas  deferens,  processus  vaginalis  peritonaei. 


gubernaculum  Hunteri  fibris  muscularibus  tectum. 


a.  Cutis  et  musculi  abdominales. 

b.  Cute  remota  musculorum  abdominalium  superficies  externa  apparet. 

c.  Funiculus  umbilicalis. 

d.  Intestina  tenuia. 

e.  Intestinum  coecum. 

f.  Colon  descendens. 

g.  Ren  sinister. 

h.  Peritonaei  superficies  interna. 

i.  Peritonaeum  reclinatum  ita,  ut  superficiem  cius  externam  cernamus. 

It.  Superficies  anterior  musculorum  abdominalium. 

l.  Arteria  et  vena  spermatica  dextra  peritonaeo  tecta. 

m.  Arteria  et  vena  spermatica  sinistra,  peritonaei  superficiei  externae 

adiacentes,  sinuoso  flexu  testiculum  adeuntes. 

n.  Testiculus  dextri  lateris  peritonaeo  tectus. 

o.  Processus  vaginalis  peritonaei,  qui  ab  annulo  abdominali 

ad  testiculum  adscendit  et  gubernaculum  Hunteri  involvit. 

p.  Peritonaeo  reclinato  aspicimus  partem  epididymidis  peritonaeo  non 

tectam,  vasorum  spermaticorum  curvatam  viam,  porro  paullulum 
versus  medium  cavitatis  abdominis  testiculum  et  epididymidem 
peritonaeo  tectam. 

q.  Vas  deferens,  quod  peritonaei  tenuem  laminam  pellucet. 

r.  Processus  peritonaei  vaginalis  sursum  tractus,  ita,  ut  gubernacu- 

lum Hunteri  appareat. 

s.  Gubernaculum  Hunteri,  quocum  fibrae  musculares  cohaerent. 

quae  a musculo  transverso  et  obliquo  interno  ortum  ducunt. 

t.  Annulus  abdominalis. 

и.  Gubernaculi  Hunteri  pars  interna. 

W.  Gubernaculi  Hunteri  pars  externa. 

x.  Scrotum  tela  cellulosa  repletum. 

y.  Vesica  rrinaria. 

Fio-  a 

Foetus  abdomen  sic  apertum,  ut  peritonaei  superficies  externa,  ren 
dexter  et  vasa  spermatica  appareant.  Testiculus  dexter  tunica  sua  vagi- 
nali inclusus,  ex  cavo  abdominis  per  annulum  abdominalem  iam  egres- 
sus, in  scroti  fundo  situs  est. 

a.  Pieflexa  cutis  et  musculi  abdominales, 

b.  Intestina. 

c.  Ren  dexter. 

d.  Peritonaeum  a musculis  abdominalibus  solutum  et  reclinatum. 

e.  Musculorum  abdominalium  superficies  interna. 

f.  Exigua  pars  laminae  membranaceae,  quae  superficiem  posteriorem  va- 

sorum spermaticorum  tegit,  ita,  ut  hoc  in  loco  nuda  appareant. 

g.  Arteria  et  vena  spermatica. 

h.  Vesica  urinaria. 

i.  Incisione  in  peritonaei  laminam  reflexam  facta,  parvam  cernimus 

peritonaei  plicam,  quae  ante  canalis  vaginalis  aperturam  su- 
periorem valvulam  format. 

к.  Initium  canalis  vaginalis  peritonaei  in  abdominis  cavitate. 

l.  Funiculus  spermaticus,  quem  tunica  vaginalis  propria  cir- 

cumdat. 

m.  Tunica  vaginalis  communis  aperta,  cum  eius  laminis  ad  la- 

tera reflexa. 

n.  Canalis  vaginalis  finis  inferior,  supra  testiculi  marginem 

superiorem. 

©• — p.  Specillum,  quod  per  aperturam  superiorem  in  canalem  vagina- 
lem peritonaei  introductum  illo  in  loco  iterum  per  parvam  inci- 
suram provenit,  in  quo  ante  testiculi  apicem  superiorem  canalis 
ille  se  claudit  et  tunica  vaginalis  testiculi  propria  incipit, 

q.  Testiculus  et  epididymidis  pars  in  tunicam  vaginalem  testi- 

culi propriam  inclusa. 

r.  Scrotum  apertum. 

s.  Annuli  abdominalis  regio. 

t.  Locus,  ubi  iuxta  angulum  internum  annuli  abdominalis  hernia 

i n q u i n a 1 i s interna  descendit. 

Tabulae  IL 

Fig.  i. 

Muri 8 ratti  abdominis  cavitas  aperta;  plurima  intestina  sunt  re- 
mota et  peritonaeum  reclinatum  est,  ita,  ut  cerni  possint  testiculi,  qui 
tempore,  quo  haec  animalia  coitum  appetunt,  in  abdominis  cavitate  infra 
renum  marginem  inferiorem  siti  sunt,  epididymidis  pars  posterior,  arte- 
ria et  vena  spermatica,  vas  deferens,  processus  vaginalis  peritonaei,  cre- 
masteris fibrae  mirsculares  cum  tela  cellulosa  coniunctae  (gubernaculum 
Hunteri ). 

a.  Musculi  abdominales. 

b.  Intestinum  rectum. 

c.  lienes  cum  renibus  succenturiatis, 

d.  Peritonaei  superficies  interna. 

e.  Peritonaeum  ita  reclinatum  , ut  superficies  eius  exterua  appareat. 

f.  Arteria  et  vena  spermatica  sinistra,  peritonaei  superficiei  externae 

adiacentes  sinuoso  flexu  testiculum  adeuntes,  quae  plica  perito- 
naei, illas  involvente  aperta,  in  conspectum  veniunt. 

g.  Testiculus  dextri  lateris  peritonaeo  tectus. 

h.  Processus  vaginalis  peritonaei,  qui  ab  annulo  abdominali  ad  testicu- 

lum adseendit  et  musculum  cremasterem  involvit. 

i.  Peritonaeum  paululum  est  reclinatum  apparetque  locus,  ubi  vasa 

spermatica  epididymidem  et  testiculum  adeunt;  altera  testiculi 
et  epididymidis  pars  peritonaeo  est  tecta, 
h.  Vas  deferens,  quod  e peritonaei  tenui  lamina  pellucet. 

l.  Processus  peritonaei  vaginalis  sursum  tractus,  ita,  ut  musculus  cre- 

master appareat. 

m.  Fibrae  musculares  cremasteris,  quae  a musculo  obliquo  interno  ab- 

dominis versus  testiculum  se  incurvant  et  cum  tela  cellulosa  tu- 
nicam vaginalem  formante  coniunctae  sunt. 

n.  Annulus  abdominalis. 

o.  Tela  cellulosa,  quae  per  annulum  abdominalem  cum  processu  vagi- 

nali et  cremastere  in  abdominis  cavitatem  intrat. 

p.  Scrotum  apertum. 

q.  Vesica  urinaria. 

r.  Vesiculae  seminales. 

s.  Prostata. 

t.  Appendices  prostatae. 


u.  Specillum  per  annutum  abdominalem  in  processum  vaginalem  intro- 
ductum, prope  finem  huius  processus,  in  cavitate  abdominis  ite- 
rum provenit  et  viam  monstrat,  in  qua  processus  vaginalis  et  cre- 
master se'  revolvunt. 

Fig.  2. 

Sciuri  vulgaris  abdominis  et  scroti  cavitas  aperta;  testiculi  in 
scroto  siti  sunt,  in  sinistro  latere  canalis  vaginalis  est  apertus,  perito- 
naei processus  vaginalis  icclinatus , conspicimus  hinc  musculum  crema- 
sterem,  quomodo  a musculo  obliquo  interno  abdominis  ortum  ducit  et 
in  scrotum  descendit,  eiusque  cum  partibus  vicinis  conjunctionem;  in 
dextro  latere  canalis  vaginalis  est  clausus,  cernimus,  quomodo  peritonaei 
processus , fibrae  musculares  cremasteris  et  vasa  spermatica  peritonaei 
plica  involuta  in  illum  descendunt, 

a.  Musculi  abdominales  reflexi. 

b.  Intestina. 

c.  Renes, 

d.  Peritonaeum,  quod  per  annulum  abdominalem  transit  et  canalem 

vaginalem  format. 

e.  Fibrae  musculares  obliqui  interni,  qui  per  annulum  abdominalem 

transeunt  et  cremasterem  formant. 

f.  Vasa  spermatica  plica  peritonaei  involuta,  quae  passim  pinguedinis 

particulas  continet. 

g.  Vas  deferens. 

h.  Testiculus  tunicis  suis,  cremastere  et  tela  cellulosa  tectus,  qua  ille 

musculus  cum  interna  scroti  superficie  commictus  est. 

.i.  Musculus  obliquus  internus  abdominis. 

Ii.  Peritonaeum  revolutum. 

l.  Vasa  spermatica. 

m.  Musculus  cremaster,  qui  a musculo  obliquo  interno  ortum  suum 

ducit. 

n.  Peritonaei  processus,  qui  canalem  vaginalem  format. 

o.  Tunica  vaginalis  communis , quae  cum  tela  cellulosa  in  externa  pe- 

ritonaei superficie  sita  cohaeret, 

p.  Testiculus. 

q.  Vesica  urinaria. 


Tabula  III. 

partes  genitales  deformes  supra  descriptas  labiis  maioribus  non  diductis 
ostendit.  Labia  maiora  sunt  parva  et  corpuscula  ovalia  includunt,  testes, 
ut  verisimile  est,  cum  epididymide.  Perinaeum  solito  longius  est. 


Tabula  IV. 

easdem  partes  genitales  labiis  maioribus  et  minoribus  diductis  exhibet. 

Labia  maiora,  quae  corpuscula  ovalia  continent,  labia  minora,  clitoris, 
arctum  commune  orificium  vaginae  et  urethrae,  perinaeum  longum  et 
ani  orificium  conspiciuntur. 

